
Studija Samoubojstva hrvatskih branitelja u Zagrebu i Hrvatskoj izrađena je u okviru projekta Integralni 
pristup poboljšanju zdravlja i prevenciji samoubojstava hrvatskih branitelja i članova njihovih obitelji 
koji je financirao Gradski ured za branitelje Zagreba. Osim izrade studije, tijekom 2015. godine, 
provođene su radionice za hrvatske branitelje i članove njihovih obitelji koje su imale za cilj potaknuti 
polaznike na preuzimanje aktivne uloge u prepoznavanju i ranom sprječavanju suicidalnog ponašanja. 
Ni studija ni radionice ne bi se mogli uspješno dovršiti bez svesrdne podrške Grada Zagreba i Gradskog 
ureda za branitelje. Zato želimo posebno zahvaliti gradonačelniku Milanu Bandiću, koordinatoru Ureda 
za branitelje Miodragu Demi, pročelnici Ureda Vesni Helfrih, zamjenici pročelnice Vlasti Ivčević i 
voditeljici Odjela za skrb Suzani Havelka-Noršić na ustrajnoj i nesebičnoj potpori u realizaciji ove studije 
i projekta u cjelini. 


U većem dijelu studije analizirani su i izloženi podaci iz Registra hrvatskih branitelja, kojima raspolaže 
Ministarstvo branitelja Republike Hrvatske. Svi traženi podaci dostavljeni su autorima bez ograničenja, 
uz osobno zalaganje ministra hrvatskih branitelja Predraga Matića Freda kojem dugujemo iskrenu 
zahvalnost. 


Našem prijatelju i dugogodišnjem suradniku Hermanu Vukušiću, psihijatru iz Klinike za psihološku 
medicinu KBC Zagreb i Maji Silobrčić Radić, voditeljici Odsjeka za mentalne poremećaje s registrom za 
psihoze i registrom izvršenih samoubojstava Hrvatskog zavoda za javno zdravstvo, zahvaljujemo na 
dragocjenim stručnim savjetima i potpori. 


S obzirom na sadržaj koji obrađuje, bili bismo sretni da ova studija nikada nije morala biti napisana. 
Nesebičnost, hrabrost i poštenje svih onih koji su branili i obranili Hrvatsku u Domovinskom ratu 
obvezuju nas da ih se sjećamo i poštujemo njihovu žrtvu. Osobito kada poslijeratni problemi navode 
neke od njih da odustanu od života. Njima posvećujemo ovaj rad u nadi da ćemo im barem malo 
pomoći u svakodnevnoj borbi za dostojanstven život. 

Uvod 


U Hrvatskoj se od 1991. do konca 2014. godine ubilo najmanje 2734 hrvatskih branitelja!, pri čemu je, 
u usporedbi s ostalim županijama i gradovima, najviše suicida branitelja zabilježeno u Zagrebu: 320. 
lako je fenomen samoubojstava univerzalna pojava“, činjenica da se na ovaj čin odlučuju ljudi koji su 
izvojevali pobjedu u Domovinskom ratu, sama po sebi je dramatična i otvara niz pitanja na koja je 
nužno odgovoriti, poštujući hrabrost i spremnost na žrtvu onih bez kojih Hrvatska danas ne bi bila 
slobodna i samostalna država. Utoliko traganje za odgovorima o razmjerima i razlozima samoubojstava 
hrvatskih branitelja nadilazi okvire bavljenja javnozdravstvenom tematikom i širi se na polje ukupnih 
odnosa hrvatskog društva prema braniteljskoj populaciji, provocirajući pitanja o (ne)adekvatnom 
sustavu skrbi i (ne)primjerenosti njihovog društvenog položaja, što manje ili više izravno govori o 
zrelosti, ali i budućnosti hrvatske države i društva. 


Samoubojstva hrvatskih branitelja od završetka Domovinskog rata bila su jedna su od medijski 
najeksponiranijih tema iz korpusa problema koji opterećuju populaciju hrvatskih branitelja. Vrijedi 
naglasiti da je interes hrvatske javnosti za ovo bolno pitanje bio razumljiv i opravdan: samoubojstva u 
miru, onih koji su u najtežem ratnom razdoblju bili spremni založiti svoje živote za domovinu, otvaraju 
cijeli niz moralnih, psiholoških, socijalnih pa i političkih dvojbi, glede traganja za uzrocima i motivima 
takvog čina. Pritom, gotovo sve rasprave o ovoj tematici počivale su na paušalnim ocjenama, 
pretpostavkama i stajalištima pojedinaca, a skoro nikada nisu za polazište imale objektivne i cjelovite 
podatke o broju i izraženosti suicida u braniteljskoj populaciji. Štoviše, sve do 2004. godine ti podaci 
tretirani su od strane nadležnih državnih tijela kao službena tajna, a u pozadini takvog stava skrivala se 
činjenica da zapravo nitko nije znao niti pokušavao doznati koliko je branitelja počinilo suicid. Utoliko 
ne iznenađuje da se ovaj fenomen nerijetko (zlo)rabio u dnevno-političke svrhe, bilo prenaglašavanjem 
bilo pokušajima njegove marginalizacije i relativiziranja, a poseban obol tome dali su mediji izvješćujući 
o samoubojstvima branitelja u pravilu prigodničarski, od slučaja do slučaja i nažalost, najčešće 
senzacionalistički. 


Početkom 2004. godine pristupilo se izradi jedinstvenog registra hrvatskih branitelja iz Domovinskog 
rata u okviru kojeg je ustrojena posebna baza podataka o suicidima branitelja. Dogovorena je suradnja 
i razmjena podataka od strane nadležnih ministarstava branitelja, obrane i unutarnjih poslova, a od 
2005. godine MUP je, na temelju izvršenih policijskih očevida, počeo ministarstvu branitelja redovito 
dostavljati podatke o suicidima branitelja. Ova je suradnja rezultirala i organizacijom okruglog stola: 
Samoubojstva hrvatskih branitelja i mogućnosti preventivnog djelovanja 2006. godine, na kojem su 
prvi puta javno objavljeni svi podaci, uključujući i komparativne analize suicida u civilnoj i braniteljskoj 
populaciji. Istovremeno, u okviru Nacionalnog programa psihosocijalne i zdravstvene skrbi za 


1U ovoj studiji navode se službeni podaci o samoubojstvima hrvatskih branitelja iz baze podataka Ministarstva 
branitelja koja je ustrojena 2004. godine prema podacima Ministarstva unutarnjih poslova, odnosno isključivo 
po kriteriju izvršenih policijskih očevida počinjenih suicida. S druge strane, Hrvatski zavod za javno zdravstvo koji 
vodi registar počinjenih suicida u RH na temelju mrtvozorničkih izvještaja navodi podatke o ukupnom broju 
suicida u RH koji su na godišnjoj razini čak do 10 % veći od službenih podataka MUP-a (usp. Pregled osnovnih 
pokazatelja javne sigurnosti u RH 2004. — 2013. - www.mup.hri Silobrčić Radić, M., Jelavić, M., Registar izvršenih 
samoubojstava Hrvatske, Hrvatski časopis za javno zdravstvo, Vol. 7., br. 8., 2011., www.hcjz.hr (15.09.2015.)). 
2 Samoubojstvo (suicidium) je takvo ponašanje kojim se čovjek usmrtio, pri tome ga je vodila težnja da se usmrti, 
a ta njegova težnja je bila očigledna za okolinu“ L. Milčinski (prema; Goreta, M., Opći aspekti suicidnog ponašanja 
i doživljavanja, u: Smisao življenja i pojava samoubojstva, MORH, Zagreb, 1993.) 

3 Tisak o okruglom stolu održanom 9. svibnja 2006., tema: Samoubojstva hrvatskih branitelja i mogućnosti 
preventivnog djelovanja, organizator: Ministarstvo obitelji, branitelja i međugeneracijske solidarnosti, Zagreb, 
2006., http://www.psihijatrija.com/press od 9. svibnja 2006. 


sudionike i stradalnike iz Domovinskog rata inicirana je kampanja Mediji i suicidi radi promjene 
neprimjerenog medijskog izvješćivanja o ovoj temi koje je, pored ostalog, kod nekih branitelja moglo 
biti ,okidač“ za odluku o oduzimanju vlastitog života. | doista, mediji su prihvatili preporuke i vijesti o 
samoubojstvima branitelja uklonili s naslovnica, a suicidi branitelja prestali su biti sredstvom dnevno- 
političkih obračuna. Štoviše, prvih nekoliko godina iza 2005. zabilježen je blagi pad broja suicida, što je 
ulijevalo nadu u opravdanost učinjenih preventivnih napora. Nažalost, na tome se zastalo. Suicidi 
branitelja nestali su s javne scene, ali se nisu prestali događati, a s izostankom sustavnog praćenja i 
preventivnog djelovanja, ponovo su se počeli potezati kao ,adut“ u politikantskim igrama.“ 


U ovoj studiji izloženi su svi dostupni podaci o samoubojstvima hrvatskih branitelja od 1991. do konca 
2014. godine, s posebnim osvrtom na stanje u najvećem hrvatskom gradu, Zagrebu iz kojeg je u 
Domovinski rat otišlo najviše branitelja, ali ih se poslije rata i najviše ubilo. Usporednim analizama 
pokušalo se dati objektivan i nepristran odgovor na pitanje jesu li hrvatski ratni veterani skloniji takvom 
»trajnom i nepovratnom rješenju privremenih životnih problema“ od civila, a dužna pozornost 
posvećena je osobito osjetljivoj podskupini hrvatskih ratnih vojnih invalida. U studiji su raspravljeni 
različiti mogući uzroci suicida branitelja bez pretenzija donošenja konačnih zaključaka. Na koncu, 
premda možda najvažnije, kritički su razmotrene dosadašnje preventivne aktivnosti i predložene 
novine u sustavu prevencije samoubojstava (ne samo) branitelja, jer, ne treba nikad zaboraviti: 
samoubojstvo se može spriječiti. 


4 U prosincu 2014. godine održan je u Zagrebu prosvjedni skup pod nazivom ,Jedan KRIŽ jedan ŽIVOT“ kojim su 
hrvatski branitelji željeli upozoriti na prešućivanu činjenicu suicida branitelja. U prosvjednoj povorci sudjelovalo 
je 3000 branitelja odjevenih u crne majice s istaknutim bijelim križem, čime su željeli naglasiti da se u Hrvatskoj 
do danas ubilo oko 3000 branitelja (www.maxportal.hr od 12.12. 2014.). 

U tekstu objavljenom u Novostima pod naslovom ,Traženje suicida“ autor iznosi svojevrsnu ,statističku analizu“ 
kojom želi dokazati da je broj samoubojstava veći u grupaciji onih hrvatskih državljana koji nisu sudjelovali u ratu, 
nego u braniteljskoj populaciji (www.portalnovosti.com od 19. prosinca 2014.) . 

U jeku izborne kampanje 2015. godine dvije braniteljice javno obznanjuju da podnose kaznenu prijavu protiv 
bivše ministrice branitelja Jadranke Kosor optužujući je, pored ostalog, za samoubojstvo ,nekoliko tisuća 
branitelja“ (www.index.hr od 3. 11. 2015.) 


Razmjeri pojave samoubojstava u svijetu 


Prema podacima Svjetske zdravstvene organizacije (WHO) u svijetu se svakih 40 sekundi počini jedno 
samoubojstvo, što godišnje doseže broj od 800.000 do 1.000.000 suicida. Pri tome, procjenjuje se da 
je broj pokušaja samoubojstava i do dvadeset puta veći? te da bi u narednih pet godina broj 
samoubojstava u svijetu mogao porasti do čak milijun i pol godišnje“. 


Samoubojstva su u mnogim zemljama jedan od vodećih uzroka smrtnosti, pri čemu su zamjetne 
značajne razlike među pojedinim zemljama i regijama. Radi usporedbe, samoubojstva se u pojedinim 
zemljama iskazuju u obliku stopa (broj samoubojstava na 100.000 stanovnika), odnosno 
standardiziranih stopa (broj suicida na 100.000 prema pojedinim dobnim skupinama). Premda različiti 
izvori navode donekle različite podatke o zemljama s najvišom stopom samoubojstva u svijetu (ovisno 
o tome koriste li se jednostavne ili dobno standardizirane stope i ovisno o tome za koju godinu se 
navodi stopa suicida u pojedinoj zemlji)“, na globalnoj razini moguće je uočiti određene trendove (Slika 
1.). U svijetu najniže stope suicida bilježe zemlje Latinske Amerike, a najveći porast u posljednjem 
desetljeću imaju azijske i pacifičke otočne zemlje u kojima se događa do 60 % svih suicida u svijetu 
(npr. samo u Kini se zabilježi oko 250.000 suicida godišnje, u Japanu više od 30.000). U Europi najviše 
stope suicida imaju zemlje bivšeg istočnog bloka (Litva, Bjelorusija, Letonija, Rusija, Ukrajina), potom 
srednjoeuropske zemlje (Mađarska, Slovenija, Hrvatska), dok se najmanje samoubojstava događa u 
mediteranskim zemljama. 


Slika 1. Dobno standardizirane stope samoubojstava u Hrvatskoj, 
susjednim zemljama i svijetu (2012.) 
(prema: www.who.int) 

5 Suicide data, WHO, http://www.who.int/mental_health/prevention/suicide/suicideprevent/en/ (31.10.2015.) 
* 10 Countries With the Highest Suicide Rates in the World, http://www.therichest.com/ , od 25. rujna 2014. 
(31.10.2015.) 

7 Usp. podatke koji se navode u npr.: www.therichest.com, 25 Countries With The Highest Suicide Rates In The 
World, od 21. veljače 2015., www.list25.com (31.10.2015.) i The 15 Most Suicidal Countries In The World, od 22. 
listopada 2010., www.businessinsider.com (31.10.2015.). 

8 Marčinko, D. i sur., Suicidologija, Medicinska naklada, Zagreb, 2011. 


Muškarci su znatno češće počinitelji suicida, a žene se češće neuspješno pokušavaju ubiti, iako i tu 
postoje iznimke (u Indiji samoubojstvo počini čak tri puta više žena nego muškaraca). S obzirom na 
dob, značajno više stope samoubojstava bilježe se u starijim dobnim skupinama (65 i više god.), a u 
novije vrijeme u pojedinim zemljama u svijetu (i u Hrvatskoj) bilježi se porast samoubojstava osoba u 
ranoj životnoj dobi (15-19 god.).!“ 


Kao mogući uzroci pojave samoubojstva navode se brojni i različiti čimbenici, od socioekonomskih 
(siromaštvo, nezaposlenost, usamljenost, otuđenost), psihopatologijskih (shizofrenija, depresija, 
ovisnosti ...), bioloških (hereditet, promjene u razini neurotransmitera ...) do okolinskih (klimatski 
uvjeti, poput dužine i broja sunčanih dana u godini, traumatična životna iskustva i životne krize, 
nezdravi stilovi života ...).!! Tako se stopa suicida dovodi u vezu sa stupnjem ekonomske nerazvijenosti, 
odnosno siromaštva, što ipak ne potvrđuju podaci po kojima se među zemljama s konstantno najvišom 
stopom suicida nalaze i one relativno bogate i razvijene poput Južne Koreje ili Japana. S druge strane, 
zastupljenost samoubojstava u nekoj zemlji neki autori povezuju sa zemljopisnim položajem, odnosno 
brojem sunčanih dana u godini, što bi se npr. moglo zaključiti na osnovi izrazito visoke stope 
samoubojstava u Litvi (ovisno o metodologiji izračuna, Litva se po stopi samoubojstava nalazi na 1., 
odnosno 4. mjestu u svijetu), a relativno niskim stopama u nekim od mediteranskih europskih zemalja, 
npr. Italiji, Albaniji ili Grčkoj. Ipak, takvom tumačenju proturječi podatak da su stope suicida u drugim 
sjevernoeuropskim zemljama dvostruko niže nego u Litvi (npr. u susjednoj Estoniji ili najsjevernijem 
Islandu), kao i činjenica da se u mediteranskoj Hrvatskoj bilježe znatno više stope suicida nego u ostalim 
zemljama Mediterana.!? 


Sve vodeće svjetske religije (kršćanstvo, islam, judaizam, hinduizam) oštro osuđuju čin samoubojstva. 
U katoličkoj vjeri samoubojstvo se oduvijek smatralo moralno nedopustivim o čemu najizravnije govori 
Sv. Toma Akvinski: ,,... tko sebe liši života griješi protiv Boga: kao što onaj tko ubije slugu griješi protiv 
njegova gospodara; i kao što griješi onaj koji sudi o stvari koja mu ne pripada. Samo Bogu pripada sud 
o životu i smrti ...“ (prema Srakić, str. 292). Unatoč tako izričitom stajalištu koje je stoljećima određivalo 
osuđujući odnos cjelokupne društvene zajednice prema samoubojicama (uključujući zakonske kazne 
za neuspjele počinitelje), nijedna religijska zajednica u svijetu nije pošteđena ove nesretne pojave. Zato 
vrijedi upozoriti da je samoubojstvo kompleksan fenomen koji se ne može objašnjavati samo ili 
pretežno jednim ili manjim brojem uzroka. 


? Isto. 

2 Silobrčić Radić, M., Jelavić, M., Registar izvršenih samoubojstava Hrvatske, Hrvatski časopis za javno zdravstvo, 
Vol. 7, br. 8, 2011., www.hcjz.hr 

1 Marčinko, D. i sur., Suicidologija, Medicinska naklada, Zagreb, 2011. 

12 Prema podacima Svjetske zdravstvene organizacije za 2012. godinu Crna Gora (15,3) i Hrvatska (11,6) izdvajaju 
se po znatno višim stopama suicida od svih ostalih mediteranskih zemalja (www.who.int). 

Budući da se u svijetu najviše samoubojstava događa u proljeće i početkom ljeta (u travnju, svibnju i lipnju), neki 
autori ovaj podatak tumače kao rezultat povećanog broja sunčanih dana u tom godišnjem razdoblju, odnosno 
intenzivnijeg djelovanja sunčeve svjetlosti uslijed koje dolazi do pojačanog lučenja hormona melatonina (usp. 
Petridou, E., Papadopoulos, F. C., Frangakis, C.,Skalkidou, A., Trichopoulos, D., A Role of Sunshine in the Triggering 
of Suicide, Epidemiology, - Vol. 13 (1), str.106-109, 2002.). Prema tome, sunčeva svjetlost mogla bi biti zaslužna 
za manje samoubojstava, ali i odgovorna za njihovo povećanje! 


Samoubojstva u Hrvatskoj i Zagrebu 


U usporedbi sa zemljama EU-a, Hrvatska ima više stope samoubojstava od prosjeka 
(zapadnoeuropskih) zemalja starih članica, a podjednake ili niže stope od novih (srednje i 
istočnoeuropskih) zemalja članica. U odnosu na susjedne zemlje Hrvatska bilježi niže stope 
samoubojstava od Slovenije i Mađarske, ali znatno više od Italije. 


Tablica 1. Broj i stope samoubojstava u Hrvatskoj od 1991. do 2014. po godinama i spolu1? 


ukupno muškarci žene 
i RIS) i/i00000) diše iriooo0g) 218) ifioooog; 
1991. 1105 23,1 778 33,6 327 13,2 
1992. 1156 24,2 858 37,0 298 12,9 
1993. 1088 227 776 33,5 312 13,3 
1994. 1088 22.7 801 34,5 287 12,2 
1995. 930 19,4 688 29,7 242 10,1 
1996. 1002 20,9 739 31,9 262 10,9 
1997. 949 19,8 693 29,9 256 10,6 
1998. 1029 21,5 745 32,1 284 11,7 
1999. 989 20,7 716 30,3 213 111 
2000. 926 20,9 692 324 234 10,2 
2001. 882 19,9 657 30,8 225 9,8 
2002. 875 19,7 645 30,2 230 10,0 
2003. 865 19,5 672 31,5 193 8,4 
2004. 871 19,6 645 30,2 226 9,8 
2005. 875 19,7 652 30,5 223 9,7 
2006. 798 18,0 575 26,9 223 9,7 
2007. 776 15 578 271 198 8,6 
2008. 795 17,9 611 28,6 184 8,0 
2009. 790 17,8 618 28,9 172 7,5 
2010. 777 15 585 274 192 8,4 
2011. 702 15,9 520 24,4 182 8,0 
2012. 776 18,1 596 28,9 180 8,1 
2013. 692 16,3 546 26,6 146 6,6 
2014. 722* 170% : : 
21458 15387 5349 


*Hrvatski zavod za javno zdravstvo još nije objavio podatke o suicidima u 2014. prema spolu. 


15 U Tablici 1. i u ostalim prikazima u ovoj studiji navode se jednostavne, nestandardizirane stope suicida. 


U razdoblju od 1991. do konca 2014. u Hrvatskoj je zabilježeno ukupno 21.458 samoubojstva, od čega 
su 74 % počinili muškarci, a 26 % žene (izuzimajući 2004. godinu) (Tablica 1.) i iz tih podataka opažaju 
se dva jasna trenda: 


a) u promatranom razdoblju došlo je do smanjenja ukupnog broja samoubojstava u Hrvatskoj i to s 
1000-1100 godišnje u razdoblju 1991. - 1995. na 700-800 godišnje u razdoblju 2006.- 2014. godine; 


b) broj samoubojstava muškaraca u prosjeku je 3,5 do 4 puta veći od samoubojstava žena. 


Opisani trendovi mogu se vidjeti na Slikama 2.i3.. 

Slika 2. Broj samoubojstava u RH po godinama i spolu 

Slika 3. Stope samoubojstva u RH po godinama i spolu 


= muškarci (/100000) == žene (/100000) 

U razdoblju od 1991. do konca 2013. u Zagrebu zabilježeno je ukupno 3.124 samoubojstava, od kojih 
su 2.235 (71 %) počinili muškarci, a 889 (29 %) žene. Ovi su podaci prikazani u Tablici 2..!* 


Tablica 2. Broj i stope samoubojstava u Zagrebu od 1991. do 2014. po godinama i spolu 


ukupno muškarci žene 
God. 
oral U'i00000) ii 160006) 2) Lfi0oo0g; 
1991. 163 17,5 109 i 54 11,0 
1992. 254 27,9 188 43,8 66 13,7 
1993. 160 18,1 107 25,7 53 114 
1994. 190 22,2 135 33,3 55 12,1 
1995. 163 19,6 120 30,5 43 3,8 
1996. 154 19,3 112 29,5 42 9,8 
1997. 144 18,5 98 26,7 46 11,2 
1998. 156 20,0 112 30,6 “4 10,7 
1999. 144 18,5 95 25,9 49 11,9 
2000. 135 17,4 96 26,2 39 9,5 
2001. 122 15,7 90 24,7 32 7,1 
2002. 132 16,9 90 24,8 42 10,1 
2003. 143 18,3 101 27,8 42 10,1 
2004. 141 18,0 105 28,9 36 8,6 
2005. 130 16,6 87 23,9 43 10,2 
2006. 88 112 55 15,1 33 7,9 
2007. 116 14,8 85 23,3 31 7,4 
2008. 94 11,9 68 18,6 26 6,2 
2009. 109 13,8 85 23,1 24 5,7 
2010. 107 ie s 85 23,1 22 5,2 
2011. 99 12,5 70 18,9 29 6,9 
2012. 96 12,1 74 20,0 22 5,2 
2013. 84 10,6 68 18,3 16 3,8 
UK 3124 2235 889 


14 U izradi su korišteni podaci iz sljedećih izvora: Statistički ljetopisi Zagreba 1997. (46), 1998. (47), 1999. (48.), 
Grad Zagreb, Gradski zavod za planiranje razvoja grada i zaštitu okoliša, Zagreb, 1998., 1999., 2000.; Statistički 
ljetopisi Zagreba 2005., 2006., 2007., 2008., 2009., 2010., 2011., 2012., 2013., 2014., Grad Zagreb, Gradski ured 
za planiranje razvoja grada i zaštitu okoliša — Gradski zavod za prostorno uređenje — Gradski ured za strategijsko 
planiranje i razvoj grada — www1.zagreb.hr; Grad Zagreb — stanovništvo, kućanstva i stanovi — popis 2011., Grad 
Zagreb, Gradski ured za strategijsko planiranje i razvoj grada, Odjel za statistiku, Zagreb, 2014. - www1.zagreb.hr. 

Od ukupnog broja suicida u RH od 1991. do konca 2013. godine njih 15,1 % počinili su žitelji Zagreba. 
Pritom, od svih muškaraca koji su u tom razdoblju izvršili samoubojstvo 14,5 % bili su Zagrepčani, a od 
svih žena 16,6 % Zagrepčanke. Budući da je prema popisu stanovništva iz 2011. godine u Zagrebu živjelo 
18,4 % svih stanovnika Hrvatske (17,9 % svih muških i 19 % svih ženskih), može se pretpostaviti da je 
relativni broj samoubojstava u Gradu Zagrebu nešto niži od hrvatskog prosjeka.!? 


Slike 4. i 5. potvrđuju ranije zapažene trendove u populaciji Hrvatske o smanjenju ukupnog broja 
samoubojstava u promatranom razdoblju te o značajno manjem broju samoubojstva žena. Tako je u 
razdoblju od 1991. do 1995. ukupan broj samoubojstava u Zagrebu varirao između 150 do preko 250 
godišnje da bi u razdoblju 2009. - 2013. varirao između 84 i 109 samoubojstava godišnje. Istovremeno, 
zamjetno je da su muški stanovnici Zagreba 2 do 3 puta češće počinitelji suicida od Zagrepčanki. 


Slika 4. Broj samoubojstava u Zagrebu po godinama i spolu 
300 


250 
m muškarci mžene 


Slika 5. Stope samoubojstava u Zagrebu po godinama i spolu 


= muškarci (/100000) — ==žene (/100000) 


15 Prema popisu stanovništva iz 2011. godine u Hrvatskoj je živjelo ukupno 4.284.889 stanovnika (2.066.335 
muških i 2.216.554 ženskih), od toga u Zagrebu njih 790.014 (369.339 muških i 420.678 ženskih) — izvor: Statistički 
ljetopis Republike Hrvatske 2013., Državni zavod za statistiku RH — www.dzs.hr. 


12 


Slika 6. Ukupne stope samoubojstava u RH i u Zagrebu po godinama 

Slika 7. Stope samoubojstava muškaraca u RH i u Zagrebu po godinama 

Slika 8. Stope samoubojstva žena u RH i u Zagrebu po godinama 

Slike 6., 7. i 8. potvrđuju ranije iznesenu pretpostavku o relativno manjem broju samoubojstva u 
Zagrebu u odnosu na ukupnu hrvatsku populaciju. Pritom, ova je razlika nejasna (a u ženskoj populaciji 
i neprimjetna) sve do 2006. godine, nakon koje su stope samoubojstva (i muškaraca i žena) u Zagrebu 
konstantno niže od onih u hrvatskoj populaciji. 


U Hrvatskoj su zamjetne značajne regionalne razlike u stopama samoubojstava. Tako je u županijama 
priobalnog dijela Hrvatske  (Splitsko-dalmatinska, Istarska, Primorsko-goranska, Dubrovačko- 
neretvanska) relativni broj samoubojstava znatno manji nego u pojedinim kontinentalnim županijama 
(Varaždinska, Bjelovarsko-bilogorska, Krapinsko-zagorska, Požeško-slavonska). Ove se razlike 
podudaraju sa zemljopisnim položajem Hrvatske koja na sjeveru graniči sa zemljama s tradicionalno 
visokim stopama suicida (Mađarska, Slovenija), dok se kao mediteranska zemlja pozicionira u krug onih 
(europskih) zemalja u kojima je stopa suicida konstantno među najnižima (Italija, Grčka, Albanija) (v. 
Sliku 1.). Na prvi pogled čini se da se teza o zemljopisnoj determiniranosti samoubojstava potvrđuje (i) 
unutar Hrvatske, na regionalnoj razini. Ipak, iako kontinentalni grad, smješten u sjeverozapadnom 
djelu zemlje, Zagreb se po stopi samoubojstava zadnjih godina nalazi ispod hrvatskog prosjeka, 
odnosno po ovom kriteriju pripada skupini priobalnih županija (u kojima je stopa suicida konstantno 
niska), što dodatno upozorava na opasnost od _ishitrenog donošenja zaključaka o uzrocima pojave 
samoubojstava koja se s protokom vremena pokazuje i kao varijabilni fenomen.“ Za ilustraciju, na Slici 
9. prikazane su dobno standardizirane stope samoubojstva za pojedine hrvatske županije u 2012. 
godini. 


Slika 9. Dobno standardizirane stope samoubojstva po hrvatskim županijama u 2012. godini 

Izvor: Ozljede u Republici Hrvatskoj, Hrvatski zavod za javno zdravstvo, Zagreb, 2014. (www.hzjz.hr) 


16 Po stopi samoubojstva Zagreb se 2004. godine nalazio u okviru hrvatskog prosjeka, da bi se u proteklih desetak 
godina situacija izmijenila u pozitivnom smjeru. Usp. Ozljede u Republici Hrvatskoj, Hrvatski zavod za javno 
zdravstvo, Zagreb, 2014. — www.hzjz.hr; Silobrčić Radić, M., Jelavić, M., Registar izvršenih samoubojstava 
Hrvatske, Hrvatski časopis za javno zdravstvo, Vol. 7, br. 8, 2011., www.hcjz.hr; www.suicidi.info; Silobrčić Radić 
M., Hrabak-Žerjavić, V., Izvršena samoubojstva u Republici Hrvatskoj, izlaganje na Okruglom stolu: Samoubojstva 
hrvatskih branitelja i mogućnosti preventivnog djelovanja (ppt), Zagreb, 2006. 


14 


Samoubojstva hrvatskih branitelja 


Prema najnovijim podacima iz Registra hrvatskih branitelja u Domovinskom ratu aktivno je sudjelovalo 
504.864 osoba, od toga 480.614 (95,2 %) muškaraca i 24.250 (4,8 %) žena. Branitelji su u rat odlazili u 
prosječnoj dobi od 30 godina i 9 mjeseci (u podjednakoj prosječnoj dobi i muškarci i žene), pri čemu 
je najveći broj branitelja bio u dobi od 20 do 29 godina (226.316) i od 30 do 39 godina (179.982). 
Zanimljiv je podatak da je čak 11.947 hrvatskih branitelja pri prvom ulasku u rat bilo u dobi od 19 godina 
ili mlađih (10.847 muških i 1.104 žene). Podaci o spolnoj i dobnoj strukturi branitelja prikazani su na 
Slikama 10. i 11.. 


Slika 10. Struktura hrvatskih branitelja prema spolu 

Slika 11. Dobna struktura hrvatskih branitelja (prvi pristup) 


N Ne 


A 
e 


140000 


120000 


100000 


80000 


60000 


40000 


20000 


0) 


Vi Pa Ka g? Ka 9 o 7 7 FS 


S područja Zagreba u Domovinskom ratu sudjelovalo je ukupno 65.764 branitelja, od toga 61.675 (93,8 
%) muškaraca i 4089 (6,2 %) žena. Zagrebački branitelji su u rat odlazili u prosječnoj dobi od 31,5 godina 
(muškarci u prosječnoj dobi od 31 god. i 5 mjeseci, žene u prosječnoj dobi od 31 god. i 11 mjeseci). | 

najveći broj zagrebačkih branitelja bio je u dobnim skupinama od 20 do 29 godina (25.772) i od 30 do 
39 godina (23.333). Također, i iz Zagreba je otišao u rat značajan broj osoba od 19 godina ili mlađih 
(909 muških i 120 žena). Podaci o spolnoj i dobnoj strukturi branitelja Zagreba prikazani su na Slikama 
12.i13.. 


Slika 12. Struktura branitelja Zagreba prema spolu 

Slika 13. Dobna struktura branitelja Zagreba (prvi pristup) 


Prema apsolutnim pokazateljima u Zagrebu se ubilo najviše hrvatskih branitelja, njih 320 od ukupno 
2734, u razdoblju od 1991. do konca 2014. godine. lako sam po sebi zabrinjavajući, ovaj podatak nije 
iznenađujući jer u usporedbi s drugim županijama najviše hrvatskih branitelja dolazi upravo iz Zagreba 
(13 % od ukupnog broja branitelja). Na Slici 14. prikazani su rangirani podaci o broju samoubojstava 
hrvatskih branitelja u pojedinim županijama. 


Znatno precizniju sliku o realnoj izraženosti pojave samoubojstva hrvatskih branitelja u Zagrebu (i 
drugim županijama u Hrvatskoj) pružaju relativni pokazatelji. Oni su utvrđeni kao prosječne godišnje 

stope samoubojstava u promatranom razdoblju 1991. - 2014. godine i ti su podaci prikazani na Slici 


15.. 


Slika 14. Broj samoubojstava hrvatskih branitelja po županijama ( od 1991. do konca 2014.) 

Slika 15. Prosječne godišnje stope samoubojstava hrvatskih branitelja po županijama 
u razdoblju od 1991. do 2014. godine (/100.000/24) 

Iz ovih je nalaza razvidno da se prema relativnom broju suicida branitelja Zagreb nalazi oko hrvatskog 
prosjeka (s obzirom na raspon prosječnih godišnjih stopa suicida od 12,5 do 40,5). 


Kao što se može vidjeti na Slici 15. samoubojstva hrvatskih branitelja također djelomično slijede 
teritorijalnu raspodjelu prisutnu u ukupnoj populaciji: u promatranom razdoblju relativno najviše 
samoubojstava počinili su branitelji iz kontinentalne Hrvatske (Bjelovarsko-bilogorska, Varaždinska 
županija), a najmanje oni iz priobalnog područja (Šibensko-kninska, Dubrovačko-neretvanska, Splitsko- 
dalmatinska, Istarska, Zadarska županija) i branitelji s prebivalištem izvan Hrvatske, pri čemu se ta 
razlika podiže do razine od preko 3 puta više samoubojstava u Bjelovarsko-bilogorskoj županiji u 
odnosu na priobalne županije i grupaciju branitelja s prebivalištem izvan Hrvatske.!7 Ovi nalazi ne mogu 
se objasniti razlikama u intenzitetu ratnih djelovanja ili veličini okupiranih područja pojedinih dijelova 
Hrvatske, jer su prema tim kriterijima ratom bile podjednako pogođene kontinentalne i priobalne 
županije. 
Tablica 3. Broj i stope samoubojstava hrvatskih branitelja u RH 
u razdoblju od 1991. do konca 2014. po godinama i spolu 


ukupno muškarci žene 
God. suicid stopa suicid stopa suicid stopa 
(/100000) (/100000) (/100000) 
1991. 14 5,14 14 5,32 0 0 
1992. 55 15,38 55 15,06 0 0 
1993. 95 23,47 95 24,63 0 (0) 
1994. 107 24,72 107 26,01 (0) 0 
1995. 105 21,33 104 22,19 1 4,21 
1996. 91 18,36 90 19,09 1 4,14 
1997. 106 21,43 105 22,32 1 4,14 
1998. 107 21,69 107 22,80 0 0 
1999. 147 29,87 146 31,19 1 4,15 
2000. 111 22,61 111 23,71 0 (0) 
2001. 131 26,76 130 27,93 1 4,16 
2002. 120 24,59 115 24,79 5 20,84 
2003. 137 28,17 136 29,41 1 4,17 
2004. 99 20,43 99 21,49 0 0 
2005. 128 26,52 128 27,90 0 (0) 
2006. 118 24,55 116 25,39 2 8,39 
2007. 119 24,85 117 25,71 2 8,40 
2008. 134 28,10 133 29,35 1 4,21 
2009. 139 29,29 136 30,16 3 12,65 
2010. 137 29,00 137 30,54 0 (0) 
2011. 107 22,77 106 23,75 1 4,23 
2012. 152 32,51 149 33,56 3 12,72 
2013. 133 28,56 132 29,85 1 4,25 
2014. 142 30,67 140 31,86 2 8,51 
UK 2734 2708 26 


17 Prema podacima iz Jedinstvenog registra hrvatskih braniteljau Domovinskom ratu sudjelovao je ukupno 3.001 
branitelj s prebivalištem izvan Hrvatske (2.215 muškaraca i 786 žena). 


18 


U Tablici 3. navedeni su podaci o broju samoubojstva branitelja u RH po godinama i spolu, za 
cjelokupno razdoblje od 1991. do konca 2014. kao i pripadajuće (nestandardizirane) stope 
samoubojstava (/100.000). Stope samoubojstva, ukupno i prema spolu, izračunate su uzimajući u obzir 
mortalitet u braniteljskoj populaciji u pojedinim godinama. U Hrvatskoj je od 1991. do 2014. godine 
smrtno stradalo i umrlo ukupno 44.799 hrvatskih branitelja. Pritom, treba upozoriti da je taj broj 
vjerojatno veći, jer su pri određivanju mortaliteta u poslijeratnom razdoblju korišteni podaci 
Ministarstva branitelja koji se temelje isključivo na podnesenim zahtjevima za snošenje (dijela) 
pogrebnih troškova od strane obitelji. Na Slici 16. prikazani su podaci o broju počinjenih samoubojstva 
hrvatskih branitelja po godinama. 


Slika 16. Broj samoubojstva hrvatskih branitelja u RH po godinama (1991.- 2014.) 

Kao što se može vidjeti, najveći broj samoubojstava hrvatskih branitelja zabilježen je 2012. (152 
samoubojstva) i 1999. (147 samoubojstava), dok se najmanje suicida dogodilo u prvim godinama rata, 
1991. (14) i 1992. godine (55). Pritom, osobito je zabrinjavajući nalaz prema kojem broj samoubojstava 
branitelja u promatranom razdoblju, uz određene varijacije, pokazuje trend porasta. 


Od ukupno 2.734 samoubojstva njih 26 počinile su žene, što predstavlja manje od 1 %, dok su branitelji 
u istom razdoblju izvršili 2708 suicida (više od 99 %). Razlike u broju samoubojstva branitelja u RH s 
obzirom na spol prikazane su na Slici 17.. 


Slika 17. Razlike u broju samoubojstva branitelja u RH prema spolu 

U Tablici 4. navedeni su podaci o broju samoubojstva branitelja u Zagrebu po godinama i spolu, za 
cjelokupno razdoblje od 1991. do konca 2014. kao i pripadajuće (nestandardizirane) stope 
samoubojstava (/100.000), a na Slici 18. prikazani su podaci o broju počinjenih samoubojstva branitelja 
Zagreba po pojedinim godinama. | u ovom slučaju su stope samoubojstva izračunate uvažavajući 
podatke o mortalitetu branitelja. U promatranom razdoblju smrtno je stradalo i umrlo 5.205 branitelja 
Zagreba odnosno 7,9 % od ukupnog broja.1? 


Tablica 4. Broj i stope samoubojstava hrvatskih branitelja Zagreba 
u razdoblju od 1991. do konca 2014. po godinama i spolu 


ukupno muški žene 
God. suicid stopa suicid stopa suicid stopa 
(/100000) (/100000) (/100000) 
1991. 0) 0) 0) 0) 0) 0) 
1992. 12 26,52 12 28,16 0) 0) 
1993. 15 29,16 15 31,08 0) 0) 
1994. 12 22,04 12 23,59 0) 0) 
1995. 11 17,10 10 16,57 1 25,1 
1996. 7 10,80 7 11,52 0) 0) 
1997. 9 13,91 9 14,85 0) 0) 
1998. 21 32,53 21 34,72 0) 0) 
1999. 22 34,16 22 36,47 0) 0) 
2000. 14 21,80 14 23,27 0) 0) 
2001. 18 28,10 17 28,33 1 24,6 
2002. 12 18,79 12 20,07 0) 0) 
2003. 18 28,28 18 30,20 0) 0) 
2004. 10 15,76 10 16,84 0) 0) 
2005. 14 22,15 14 23,66 0) 0) 
2006. 12 19,06 12 20,37 0) 0) 
2007. 13 20,73 13 22,15 0) 0) 
2008. 13 20,80 13 22,22 0) 0) 
2009. 15 24,10 14 24,04 1 24,9 
2010. 16 25,81 16 27,59 0) 0) 
2011. 7 11,35 7 12,13 0) 0) 
2012. 19 30,94 19 33,09 0) 0) 
2013. 19 31,04 19 33,20 0) 0) 
2014. 11 18,07 10 17,58 1 25,1 
UK 320 316 4 


18 Premda bi, s obzirom na ukupan broj branitelja Zagreba (manje od 100.000)), bilo metodološki primjerenije 
relativne pokazatelje iskazati u manjem omjeru (npr. 1/50.000 ili 1/10.000), zadržan je omjer 1/100.000 radi 
mogućnosti usporedbe s relativnim podacima na razini ukupne braniteljske populacije RH. 

Izračunate stope samoubojstva žena — braniteljica RH i Zagreba ne mogu se uzeti u obzir pri analizi jer se temelje 
na vrlo malim apsolutnim vrijednostima. 

Slika 18. Broj samoubojstva hrvatskih branitelja Zagreba po godinama (1991. - 2014.) 

Broj samoubojstva branitelja Zagreba znatno varira po godinama od 0 (1991.) do 22 (1999. godine), pri 
čemu crta trenda pokazuje porast tijekom promatranog razdoblja, premda u blažoj mjeri nego na razini 
cjelokupne populacije (usp. SI. 16.). 


I u Zagrebu apsolutno najviše samoubojstava počinili su muškarci (316 ili 98,75 %), dok je broj 
samoubojstava braniteljica vrlo mali (4 ili 1,25 %) Ovi su nalazi prikazani na Slici 19.. 


Slika 19. . Razlike u broju samoubojstva branitelja Zagreba prema spolu 


žene 
1% 


muški 
99% 


Eventualne razlike u izraženosti samoubojstava branitelja u Zagrebu u odnosu na ukupnu braniteljsku 
populaciju provjerene su usporedbom stopa samoubojstava. S obzirom na činjenicu da su u preko 99 
% slučajeva počinitelji samoubojstava bili muškarci, komparativna analiza stopa provedena je za 
poduzorke muškaraca i ti su nalazi prikazani na Slici 20.. 


Kao što se može vidjeti, stope samoubojstava branitelja Zagreba znatno više osciliraju tijekom 
promatranog razdoblja, što je donekle objašnjivo s obzirom na manji ukupan uzorak. Tako su u 
pojedinim godinama stope suicida zagrebačkih branitelja znatno više (1992., 1993.), potom znatno niže 
(1995., 1996., 1997.), da bi nakon toga dosegle svoj maksimum (1998., 1999.). U razdoblju od 2004. do 
2011. godine stope suicida branitelja Zagreba konstantno su niže od onih u ukupnoj (muškoj) 
braniteljskoj populaciji, da bi se u 2012. i 2013. izjednačile, a u 2014. ponovo znatno smanjile. 

Slika 20. Stope samoubojstava hrvatskih branitelja u RH i Zagrebu (muškarci) 

Najznačajniji rezultat ove usporedbe otkrivaju crte trenda (isprekidano) koje upozoravaju da relativni 
broj suicida branitelja raste, kako na nacionalnoj tako na gradskoj razini, pri čemu je taj rast u Zagrebu 
ipak umjereniji. 

U Hrvatskoj se od 1991. do konca 2014. godine ubilo 26 hrvatskih braniteljica, od toga njih 4 u Zagrebu. 
Na Slici 21. prikazani su usporedni podaci počinjenih samoubojstava aktivnih sudionica Domovinskog 


rata u promatranom razdoblju. Najviše suicida braniteljica u RH zabilježeno je u 2002. godini (5), a po 
jedno samoubojstvo braniteljica u Zagrebu dogodilo se 1995., 2001., 2009. i 2014. godine. 


Slika 21. Broj samoubojstava hrvatskih braniteljica u RH i Zagrebu 

Svakako jedno od najvažnijih pitanja kada je riječ o suicidima hrvatskih branitelje glasi: koliko je ta 
pojava prisutna u odnosu na civilnu populaciju? Slika 22. daje odgovor na to pitanje. 

Slika 22. Stope samoubojstava u civilnoj i braniteljskoj populaciji RH 


35 = civili branitelji 


Kao što se može vidjeti, čini se da je odgovor jednostavan premda zabrinjavajući: branitelji se u 
Hrvatskoj posljednjih godina ubijaju skoro dvostruko više nego civili. Ipak, s obzirom na značajne razlike 
u broju samoubojstava muškaraca i žena, kako u civilnoj, a osobito u braniteljskoj populaciji, provedena 
je usporedba stopa samoubojstava samo za muškarce i ti su rezultati prikazani na Slici 23.. 


Slika 23. Stope samoubojstava muškaraca u civilnoj i braniteljskoj populaciji RH 

lako manje izraženo, vidljivo je da i u muškoj populaciji branitelji od 2009. godine prednjače u stopi 
samoubojstava, a osobito je zabrinjavajući trend koji govori da dok se stopa samoubojstava civila 
smanjuje, stopa samoubojstava branitelja raste. Do promjene trenda u tom smjeru došlo je, čini se, u 
prvim godinama nakon Domovinskog rata, što se može uočiti iz usporedbe ukupne civilne i braniteljske 
populacije (Slika 22.). Usporedba muških populacija sugerira da je relativni broj suicida branitelja bio 

znatno manji tijekom i prvih nekoliko godina nakon rata, potom dosegao razinu suicida muškaraca iz 
civilne populacije, a posljednje tri godine konstantno je veći. 


De facto istovjetni trendovi kakvi su opaženi na nacionalnoj razini, u nešto umjerenijoj formi, vrijede i 
pri usporedbi stopa suicida civila i branitelja u Zagrebu (Slike 24. i 25.). 


Slika 24. Stope samoubojstava u civilnoj i braniteljskoj populaciji Zagreba 

Slika 25. Stope samoubojstava muškaraca u civilnoj i braniteljskoj populaciji Zagreba 

Kao što se može zapaziti na Slikama 24. i 25., dok relativni broj samoubojstva civila u Zagrebu pokazuje 
trend smanjivanja, u braniteljskoj populaciji istovremeno je primjetan trend porasta. 

Izložene rezultate dodatno otežavaju dvije okolnosti, od kojih je jedna metodološkog a druga razvojnog 
karaktera. Metodološki, navedene stope suicida hrvatskih branitelja vjerojatno su niže od stvarnih, jer 
su izračunate: a) na temelju obavljenih policijskih očevida o počinjenim suicidima koji daju do 10 % niže 
brojke o počinjenim suicidima od mrtvozorničkih izvješća (njih koristi Hrvatski zavod za javno zdravstvo 
pri određivanju stopa suicida u civilnoj populaciji) i b) prema podacima o mortalitetu hrvatskih 
branitelja isključivo na osnovi podnesenih zahtjeva za snošenje (dijela) pogrebnih troškova. Drugim 
riječima, realno je pretpostaviti da se u Hrvatskoj i u Zagrebu u promatranom razdoblju ubilo više 
hrvatskih branitelja i da ih je ukupno (i po pojedinim godinama) manje živih od podataka navedenih u 
ovoj studiji. 

Razvojno, može se očekivati da će u narednom razdoblju i broj samoubojstava i mortalitet hrvatskih 
branitelja i dalje rasti. Na prvi zaključak upućuju podaci prema kojima je stopa samoubojstava općenito 
najviša u (naj)starijim dobnim skupinama. Tako se u Hrvatskoj, unatoč općem trendu smanjenja, u 
posljednjih 30 godina konstantno najviše stope suicida bilježe u najstarijim dobnim skupinama, od 50 
do 64 i od 65 i više godina, što pokazuje Slika 25./?. S obzirom na dobnu strukturu branitelja, prilikom 
prvog pristupa u rat (v. Sliku 11.), najveći broj njih danas se tek nalazi pred ulaskom u najrizičniju 
životnu dob. 


Slika 25. Dobno specifične stope samoubojstava u RH (1985. - 2013.) 

Inače, dobna struktura počinitelja suicida u braniteljskoj populaciji, kako u RH tako u Zagrebu, otkriva 
da su preko 68 % njih u trenutku izvršenja samoubojstva bili mlađi od 50 godina (Slike 26. i 27.). U 
hrvatskom uzorku zabilježena su i 4 suicida branitelja mlađih od 20 godina. 


Prosječna dob počinitelja suicida u Hrvatskoj i Zagrebu iznosi oko 43 godine kod muškaraca i oko 48,5 
godina kod žena. 


1" Hrvatski zdravstveno-statistički ljetopis za 2014. godinu, HZJZ, Zagreb — www.hziz.hr 

Slika 26. Dobna struktura branitelja RH koji su počinili samoubojstvo (1991. - 2014.) 

Slika 27. Dobna struktura branitelja Zagreba koji su počinili samoubojstvo (1991. - 2014.) 

Hrvatski branitelji umirali su u prosječnoj dobi od oko 48 godina (uključujući i poginule u Domovinskom 
ratu), što podjednako vrijedi za branitelje Zagreba i Hrvatske u cjelini. Braniteljice u RH su umirale u 
nešto kasnijoj prosječnoj dobi od 49 godina i 10 mjeseci, a braniteljice iz Zagreba u podjednakoj 
prosječnoj dobi kao i branitelji od oko 48 godina. 


Tablica. 5. Prosječna dob umiranja hrvatskih branitelja u RH i Zagrebu, 
prema vrsti smrti i spolu (od 1991. do konca 2014. godine) 


vrsta smrti RH Zagreb 
muškarci žene ukupno muškarci žene ukupno 
suicid 43 god. 2 mj. | 48 god. 2 mj. 43 god. 2 mj. | 43 god. 3 mj. | 48 god. 7 mj. | 43 god. 3 mj. 
drugo (sve) | 48 god. 3 mj. | 49 god. 10 mj. | 48 god. 3 mj. | 48 god. 6 mj. | 48 god. 1 mj. | 48 god. 5 mj. 

Na slikama 28. i 29. prikazana je usporedna dobna struktura počinitelja suicida i mortaliteta hrvatskih 
branitelja u RH i Zagrebu. 


Slika 28. Dobna struktura počinitelja suicida i smrtnosti hrvatskih branitelja u RH 

Slika 29. Dobna struktura počinitelja suicida i smrtnosti hrvatskih branitelja Zagreba 

Usporedna analiza dobi u kojoj hrvatski branitelji umiru, odnosno izvršavaju samoubojstvo, donosi 
dvije relevantne spoznaje. Prvo, branitelji - počinitelji suicida, u Hrvatskoj i u Zagrebu, u prosjeku 
pripadaju mlađim dobnim skupinama od branitelja koji su umrli ili smrtno stradali na drugi način 
(uključujući i poginule u Domovinskom ratu). 1 drugo, najviše branitelja umire u dobi od 40 do 55 godina 
(u Zagrebu branitelji umiru u nešto ranijoj dobi nego u Hrvatskoj ukupno). Sudeći prema tim 
rezultatima, u narednim godinama može se predvidjeti značajan porast mortaliteta u braniteljskoj 
populaciji. 

Samoubojstva hrvatskih ratnih vojnih invalida 


Istraživanje samoubojstava hrvatskih ratnih vojnih invalida (HRVI) relevantno je iz nekoliko razloga. 
Prvo, s obzirom na njihov psiho-fizički status riječ je o posebno osjetljivoj podskupini hrvatskih 
branitelja koja je u svakodnevnom životu suočena s mnogobrojnim preprekama i izazovima. Drugo, 
hrvatski ratni vojni invalidi u javnosti su znatno više eksponirani od ostalih branitelja, nažalost najčešće 
u kontekstu sumnjičenja glede regularnosti stečenog invalidskog statusa. lako se o vezi između javnih 
prozivanja (,lažni invalidi“, ,privilegirani“ i sl.) i ranjivosti, odnosno naknadne (sekundarne) 
traumatizacije HRVI-a može samo pretpostavljati, čini se zanimljivim propitati razlikuje li se ovaj 
segment braniteljske populacije po izraženosti samoubojstava i u kojem smjeru. I treće, u skupini HRVI- 
a nalaze se i branitelji oboljeli od posttraumatskog stresnog poremećaja (PTSP) uslijed sudjelovanja u 
ratu, koje se u (širokoj ali i dijelu stručne) javnosti percipira kao najsklonije samoubojstvu, do te mjere 
da se dijagnoza PTSP-a i sklonost samoubojstvu gotovo poistovjećuju. 


U Hrvatskoj je na dan 31. 12. 2014. godine u statusu HRVI-a bilo 58.109 hrvatskih branitelja (56.955 
muškaraca i 1.154 žene). od toga u Zagrebu njih 6.253 (6.120 muškaraca i 133 žene). Udio žena u oba 
promatrana uzorka iznosi oko 2 %. U razdoblju od 1999. do konca 2014.2 samoubojstvo je počinilo 296 
HRVI-a, od toga njih 33 iz Zagreba. Od svih zabilježenih samoubojstava HRVI u promatranom razdoblju 
u RH, žene su počinile 3 suicida, od kojih nijedna u Zagrebu. U Tablici 6. navedeni su podaci o broju i 
stopama samoubojstava HRVI-a u Hrvatskoj i Zagrebu“. 


Tablica 5. Broj i stope samoubojstava HRVI u Hrvatskoj i Zagrebu 
od 1999. do 2014. godine 


RH ZG 
Godina Suicidi Stopa Suicidi Stopa 
/10.000 /10.000 
1999. 1 0,3 1 2,1 
2000. 2 0,6 1 2,3 
2001. 17 4,6 1 2,2 
2002. 14 4,1 3 6,8 
2003. 20 5,1 2 4,7 
2004. 8 2,1 0) 0) 
2005. 15 34 2 3,7 
2006. 17 34 4 71 
2007. 21 4 1 1,7 
2008. 28 5 1 1,6 
2009. 19 3,2 2 3,1 
2010. 32 5,5 4 6,4 
2011. 24 4 2 3,1 
2012. 34 5,7 5 7,9 
2013. 20 34 3 4,8 
2014. 24 4,1 1 1,6 
Ukupno 296 33 


2 U bazi podataka Ministarstva branitelja nisu sistematizirani podaci o samoubojstvima HRVI iz ranijeg razdoblja. 
21 Stope samoubojstva HRVI-a izračunate su u omjeru 1/10.000 s obzirom na ukupan broj HRVI-a. Sve stope 
utvrđene su prema broju živih HRVI-a u pojedinoj godini. 

Na potencijalno veću opasnost počinjenja suicida od strane HRVI-a u odnosu na civilnu populaciju, 
upozorili su rezultati istraživanja Hrvatskog zavoda za javno zdravstvo, provedeni još 2000., a javno 
objavljeni 2006. godine (Komar, 2006.). U tom je istraživanju utvrđeno da su stope suicida HRVI-a više 
ili znatno više kod starijih dobnih skupina (od 36. godina i više) u odnosu na referentnu, mušku 
populaciju RH, pri čemu ta razlika u starijim dobnim skupinama postaje sve veća. Drugim riječima, 
utvrđeno je da se rizik od počinjenja samoubojstva kod muških HRVI-a povećava sa starenjem u znatno 
većoj mjeri nego što je to prisutno u civilnoj populaciji muškaraca. 


Slika 30. Stope samoubojstava (/10.000) muških HRVI-a i muškaraca u RH 
u razdoblju od 1997. do 2000. po dobnim skupinama 

(Izvor: Hrvatski zavod za javno zdravstvo, 2003.) 


Slika 31. Stope samoubojstava (/10.000) hrvatskih branitelja i HRVI-a u RH (1991. - 2014.) 

Slika 32. Stope samoubojstava (/10.000) hrvatskih branitelja i HRVI-a Zagreba (1999. - 2014.) 

Slike 31. i 32. ukazuju na razlike u stopama samoubojstava branitelja i HRVI-a u Hrvatskoj i Zagrebu. 
Kao što se može zapaziti stope samoubojstava HRVI-a znatno variraju u pojedinim godinama pri čemu 
su najčešće značajno više od stopa branitelja, kako u RH tako u Zagrebu. U Hrvatskoj su stope suicida 
HRVI-a bile značajno niže 1999. i 2000. godine, da bi od 2001. značajno porasle i od tada su konstantno 
više od stopa hrvatskih branitelja, uz iznimku 2004. kada su bile izjednačene. U Zagrebu niže stope 
suicida HRVI-a zabilježene su 2004., 1999., 2007. i 2008. godine, dok su u odnosu na stope ostalih 
branitelja Zagreba bile izrazito visoke 2002., 2006., 2010. i 2012. godine. Crte trenda suicida HRVI-a 
pokazuju porast koji je izraženiji kod HRVI-a nego kod ostalih branitelja, kako na razini RH, tako u 
Zagrebu. Zbrojeno, može se s određenim oprezom (prije svega zbog razmjerno malih uzoraka suicida 
HRVI-a) zaključiti da status HRVI-a donosi i povećani rizik od samoubojstva u odnosu na ostale 
branitelje u Hrvatskoj i Zagrebu. Tome u prilog govore i podaci po kojima u promatranom 
šesnaestogodišnjem razdoblju prosječne godišnje stope suicida branitelja (/10.000/16) iznose 2,4 u 
Zagrebu odnosno 2,8 u Hrvatskoj, dok prosječna godišnja stopa suicida HRVI-a ( u RH i Zagrebu) iznosi 
3,7. 


Podaci o broju HRVI-a i broju suicida HRVI-a prema grupi invaliditeta navedeni su u Tablici 6.. 


Tablica 6. Broj HRVI-a_i broj suicida HRVI-a u Hrvatskoj i Zagrebu 
prema grupi invaliditeta (1999. - 2014.) 


Grupa RH Zagreb 

invaliditeta | ukupno | suicidi | ukupno | suicidi 

|. 333 5 69 2 

li. 382 0 65 0 

II. 410 3 76 0 

IV. 912 4 183 2 

V. 1443 16 279 4 

VI. 2576 17 502 3 

VII. 4571 20 700 1 

VIII. 10199 53 1500 6 

IX. 14679 69 1446 6 

X. 22604 109 1433 9 

Ukupno 58109 296 6253 33 

Prema stupnju invaliditeta HRVI svrstavaju se u 10 kategorija, ovisno o postotku oštećenja organizma. 
Tako su HRVI s najvećim postotkom oštećenja (100 % I. skupine) svrstani u kategoriju I., oni s nešto 
manjim oštećenjem (100 % II. skupine) u kategoriju Il. i tako redom do X. kategorije u kojoj se nalaze 
HRVI s 20 % oštećenja organizma. Kao što se može vidjeti iz podataka u Tablici 6. najviše samoubojstava 
(u RH i u Zagrebu) počinili su ratni vojni invalidi s najnižim postotcima oštećenja organizma, oni iz VIII., 
IX. i X. grupe koje su i inače najbrojnije. Zato su, u cilju stjecanja preciznijeg uvida u eventualnu 
povezanost između stupnja invalidnosti i pojave samoubojstava, izračunate prosječne godišnje stope 
suicida HRVI-a u RH i Zagrebu u promatranom razdoblju od 1999. do konca 2014. godine i ti su podaci 
prikazani na Slici 33..2? 


Slika 33. Prosječne godišnje stope (/10.000/16) samoubojstava HRVI-a u Hrvatskoj i Zagrebu 
u razdoblju do 1999. do 2014., prema stupnju invaliditeta 

Slika 33. otkriva stvarno stanje: relativno najviše samoubojstava događa se u grupama najtežih vojnih 
invalida, onih s oštećenjima organizma od 60 do 100 %. Ovaj nalaz zabrinjava utoliko više ako se zna 
da je postojeći sustav psihosocijalne skrbi za ratne stradalnike osmišljen tako da se najtežim ratnim 
vojnim invalidima posvećuje najveća pozornost, što uključuje relativno (naj)više invalidske mirovine, 
invalidnine, skrb i njegu druge osobe i posebnu zdravstvenu skrb. 


Kako bi se utvrdilo postoji li eventualna povezanost između samoubojstva HRVI-a i uzroka njihovog 
invaliditeta, svi HRVI razvrstani su prema vrsti stradavanja u šest podskupina, zasebno za RH i Zagreb, 
i u svakoj od tih podskupina utvrđen je broj počinjenih samoubojstava.?? 


Ovi su podaci izloženi u Tablici 7.. 


22 Radi relativno malih poduzoraka, izvršena su sažimanja pojedinih grupa invaliditeta. Prosječne godišnje stope 
suicida, po pojedinim grupama invaliditeta, izračunate su na temelju broja HRVI-a u 2014. godini, što znači da se 
tako dobivene stope mogu uzimati u obzir samo u provedenoj komparativnoj analizi. 

23 Podskupine HRVI prema vrsti oštećenja organizma određene su prema dva kriterija: a) veličini (u svaku 
podskupinu nastojalo se svrstati podjednako i dovoljno veliki broj HRVI-a kako bi se povećala pouzdanost 
izvođenja komparativne statističke analize) i b) dijagnozi PTSP-a kao primarnom ili sekundarnom uzroku 
invalidnosti ( u cilju provjere uvriježenog stajališta o izraženoj suicidalnosti ratnih veterana s tom dijagnozom). 
Od kriterija veličine podskupine odstupilo se u kategoriji ,ranjeni + PTSP“ (kako bi se udovoljilo kriteriju dijagnoze 
PTSP-a u podlozi invaliditeta) i u tom dijelu dobivene rezultate nužno je tumačiti uz stanoviti oprez. 

Tablica 7. Broj HRVI-a i broj samoubojstava HRVI-a u RH i Zagrebu prema vrsti stradavanja 


RH Zagreb 

suicidi | suicidi suicidi | suicidi 
Vrsta stradavanja ukupno | muški | ukupno | muški | ukupno | muški | ukupno | muški 
PTSP 21283 | 20772 87 87 1656 1605 5 5 
PTSP + druga dijagnoza 4384 4286 13 13 583 5/4 3 3 
ranjeni + PTSP 2102 2083 17 16 265 262 3 3 
ranjeni 13059 | 12939 78 78 1412 1402 9 9 
ozlijeđeni 8193 8045 52 51 1438 1410 9 9 
oboljeli 9088 8830 49 48 899 867 4 4 
Ukupno 58109 56955 296 293 6253 6120 33 33 


Budući da su u promatranom razdoblju od 1999. do konca 2014. godine zabilježena svega 3 suicida 
ženskih HRVI-a, od kojih nijedan u Zagrebu, u Tablici 7. posebno su izdvojeni suicidi muških HRVI-a po 
pojedinim vrstama stradavanja. Na Slikama 34. i 35. prikazani su relativni udjeli (%) počinjenih suicida 
muških HRVI-a prema vrsti stradavanja, kako u RH tako u Zagrebu. 


Slika 34. Samoubojstva muških HRVI-a RH prema vrsti stradavanja (1999. - 2014.) 

Slika 35. Samoubojstva muških HRVI-a Zagreba prema vrsti stradavanja (1999. - 2014.) 

Na obje slike vidljiva je relativno visoka zastupljenost samoubojstava kod HRVI-a koji su invaliditet 
zadobili temeljem PTSP-a (kao jedine dijagnoze ili PTSP-a i neke druge dijagnoze), što se ipak u većoj 
mjeri odnosi na počinjene suicide HRVI-a u cijeloj Hrvatskoj (samo PTSP 30 %, PTSP + druga dijagnoza 
4 %) nego u Zagrebu (samo PTSP 15 %, PTSP + druga dijagnoza 9 %). Međutim, u promatranom 
razdoblju gotovo je podjednako suicida zabilježeno i kod onih HRVlI-a koji su invaliditet zadobili 
isključivo na temelju ranjavanja (takvih je na nacionalnoj razini 27 %, a na gradskoj 28 %), a određeni 
broj suicida počinili su i HRVI kod kojih je PTSP bio druga, pridružena dijagnoza (4 % u RH, 9 % u 
Zagrebu). Napokon, znatan broj suicida počinili su i HRVI koji su status ostvarili na osnovi drugih 
oboljenja (16 % u RH, 12 % u Zagrebu) ili ozljeđivanja (17 % u RH, 27 % u Zagrebu). Sažeto, dobiveni 
rezultati prije opovrgavaju nego potvrđuju hipotezu o ratnim veteranima s dijagnozom PTSP-a kao 
najrizičnijoj skupini s najvećim brojem počinjenih samoubojstava u veteranskoj populaciji. Ipak, vrijedi 
upozoriti da ovom analizom nije obuhvaćen tzv. prikriveni PTSP o čijim razmjerima se može samo 
nagađati. Naime, zbog dugotrajne negativne kampanje koja se u hrvatskom društvu vodila prema 
braniteljima oboljelima od PTSP-a, za očekivati je da su mnogi od njih koji su razvili simptome te bolesti 
izbjegavali potražiti stručnu pomoć i/ili pokrenuti postupak za ostvarivanje invalidskog statusa. 


Kako bi se dodatno provjerila relativna zastupljenost suicida u pojedinim podskupinama HRVI-a, kroz 
razdoblje do 16 godina (od 1999. do konca 2014.), izračunate su prosječne godišnje stope 
samoubojstava muških HRVI-a po pojedinim vrstama stradavanja, zasebno za HRVI-e u RH i HRVI-e iz 
Zagreba i ti su rezultati prikazani na Slici 36..?* 


Slika 36. Prosječne godišnje stope samoubojstava (/10.000/16) muških HRVI-a u RH i Zagrebu 
prema vrsti stradavanja (za razdoblje 1999. - 2014.) 

Izloženi nalazi sugeriraju da su glede počinjenja samoubojstva najrizičnija podskupina HRVI-a, koji su 
ostvarili status invalida na osnovi ranjavanja i s pridruženom dijagnozom PTSP-a, (što je osobito 
izraženo kod HRVI-a Zagreba), dok su HRVI koji su postali invalidima isključivo na osnovi dijagnoze 
PTSP-a ili PTSP-a i neke druge (pridružene) dijagnoze, (naj)manje rizične podskupine HRVI-a. Također, 


24 Prosječne godišnje stope samoubojstava izračunate su na temelju ukupnog broja muških HRVI-a u 2014. 
godini. 

razvidno je da, prema ovako izloženim nalazima, ne postoje značajne razlike u izraženosti 


samoubojstava HRVI-a u Zagrebu u odnosu na HRVI-e u Hrvatskoj. 


Sažeto, 


1. 


10. 


11. 
12. 


13. 


14. 


15. 


16. 


17. 


18. 


provedenim istraživanjem dobiveni su sljedeći rezultati: 


u razdoblju od 1991. do konca 2014. u RH se bilježi smanjenje ukupnog broja samoubojstava 
kod oba spola; 

u Hrvatskoj je konstantno broj samoubojstava muškaraca u prosjeku je 3,5 do 4 puta veći od 
samoubojstava žena (muškarci su u promatranom razdoblju počinili 74 %, a žene 26 % od svih 
samoubojstava; 

jednaki trendovi kakvi su opaženi u RH prisutni su i u Zagrebu (u Zagrebu se dogodilo 15,1 % 
svih suicida u promatranom razdoblju); 

stope samoubojstava u Zagrebu niže su od onih u RH, pri čemu je ta razlika konstantno prisutna 
od 2006. godine; 

u usporedbi s drugim županijama Zagreb se do 2004. godine nalazio u okviru hrvatskog 
prosjeka, da bi se u proteklih desetak godina situacija izmijenila u pozitivnom smjeru i Zagreb 
se po stopi samoubojstava nalazi ispod hrvatskog prosjeka; 

od ukupno 504.864 hrvatskih branitelja, oko 95 % njih su muškarci, a oko 5 % žene; 

s područja Zagreba u Domovinskom ratu sudjelovalo je ukupno 65.764 branitelja (od toga 93,8 
% muškaraca i 6,2 % žena); 

prosječna dob branitelja (u RH i Zagrebu) pri prvom ulasku u Domovinski rat bila je između 30 
i 32 godine, a 11.947 hrvatskih branitelja pri prvom ulasku u rat bilo je u dobi od 19 godina ili 
mlađih, od toga njih 1029 iz Zagreba; 

u RH suicid je od 1991. do konca 2014. počinilo (najmanje) 2734 branitelja, od toga njih 320 u 
Zagrebu; 

u usporedbi s drugim županijama prema relativnom broju suicida branitelja Zagreb nalazi se 
oko hrvatskog prosjeka, a razlike u stopama suicida u pojedinim hrvatskim županijama ne 
mogu se objasniti razlikama u intenzitetu ratnih djelovanja ili veličini okupiranih područja 
pojedinih dijelova Hrvatske; 

muškarci su počinitelji 99 % svih suicida u braniteljskoj populaciji (u RH i u Zagrebu); 

u RH broj samoubojstava branitelja od 1991. do konca 2014., uz određena varijacije, pokazuje 
trend porasta, a u nešto blažoj mjeri isti je trend prisutan i kod branitelja Zagreba; 

iz usporedbi stopa samoubojstava u civilnoj i braniteljskoj populaciji proizlazi da se branitelji u 
Hrvatskoj posljednjih godina ubijaju skoro dvostruko više nego civili: 2012., 2013. i 2014. 
civilna stopa suicida iznosi oko 15, a braniteljska oko 30; u usporedbi muških uzoraka ove su 
razlike ipak manje, premda također prisutne; 

u promatranom razdoblju 1991. - 2014. u RH stope samoubojstava civila se smanjuju, a stope 
samoubojstava branitelja rastu (ukupno i u muškoj populaciji), a ista je pravilnost (u nešto 
manjoj mjeri) prisutna i u Zagrebu; 

prosječna dob hrvatskih branitelja koji su počinili suicid u Hrvatskoj i Zagrebu iznosi oko 43 
godine kod muškaraca i oko 48,5 godina kod žena (preko 68 % njih u trenutku izvršenja 
samoubojstva bili su mlađi od 50 godina); 

branitelji - počinitelji suicida (u Hrvatskoj i Zagrebu) pripadaju mlađim dobnim skupinama od 
branitelja koji su umrli ili smrtno stradali na drugi način (uključujući i poginule u Domovinskom 
ratu); 

od 58.109 hrvatskih ratnih vojnih invalida (HRVI) u RH samoubojstvo je počinilo njih 296, u 
Zagrebu od 6.253 HRVI-a njih 33; 

žene u statusu HRVI počinile su 3 samoubojstva (nijedna iz Zagreba), udio žena među HRVI-ma 
(u RH i Zagrebu) iznosi oko 2 %; 

22. 


23. 


24. 


prema relativnim pokazateljima, HRVI se znatno češće odlučuju počiniti samoubojstvo od 
branitelja: u razdoblju od 1999. do konca 2014. prosječne godišnje stope suicida (/10.000/16) 
branitelja iznose 2,4 u Zagrebu odnosno 2,8 u Hrvatskoj, dok prosječna godišnja stopa suicida 
HRVI-a (u RH i Zagrebu) iznosi 3,7; 

relativno najviše samoubojstava događa se u grupama najtežih vojnih invalida, s oštećenjima 
organizma od 60 do 100 %; 

prema vrsti invaliditeta, relativno jednako samoubojstava počinili su HRVI s isključivo 
dijagnozom PTSP-a kao ranjeni, ozlijeđeni ili oboljeli HRVI; 

od svih samoubojstava HRVI-a u RH njih 30 % počinili su invalidi s dijagnozom PTSP-a, 4 % s 
dijagnozom PTSP-a i pridruženom drugom dijagnozom i 6 % ranjenih s PTSP-om kao drugom 
dijagnozom; 

od svih samoubojstava HRVI-a u gradu Zagrebu njih 15 % počinili su invalidi s dijagnozom PTSP- 
a, 9% s dijagnozom PTSP-a i pridruženom drugom dijagnozom i 9 % ranjenih s PTSP-om kao 
drugom dijagnozom; 

prema relativnim pokazateljima HRVI koji su ostvarili status invalida na osnovi ranjavanja s 
pridruženom dijagnozom PTSP-a predstavljaju najrizičniju podskupinu (što je osobito vrijedi za 
HRVI-e Zagreba), dok su HRVI koji su postali invalidima isključivo na osnovi dijagnoze PTSP-a ili 
PTSP-a i neke druge (pridružene) dijagnoze (naj)manje rizične podskupine HRVI-a. 

Mogući razlozi samoubojstava hrvatskih branitelja 


U uvodnom dijelu upozoreno je na brojnost različitih čimbenika koji onemogućavaju jednostavan i 
jednoznačan odgovor na pitanje o mogućim uzrocima pojave samoubojstava. U svjetlu izloženih 
rezultata o izraženosti suicida u populaciji hrvatskih branitelja, kako na nacionalnoj razini tako u 
najvećem hrvatskom gradu, čini se neizbježnim širokoj paleti čimbenika koji mogu potaknuti na 
počinjenje suicida pridodati i sudjelovanje u ratu. U stručnoj literaturi ovom se pitanju posvećuje sve 
veća pozornost, osobito u SAD-u gdje se posljednjih godina bilježi povećanje broja samoubojstava 
ratnih veterana koje po mišljenju dijela američkih medija poprima epidemijske razmjere (usp. Rozanov 
i Carli, 2012.). lako otklanjaju da se radi o epidemiji, u američkoj administraciji priznaju da je u razdoblju 
od 2007. do 2010. godine broj suicida američkih veterana povećan za oko 11 %, dok je stopa 
samoubojstava porasla za preko 8 %.?% 


U Hrvatskoj se od konca 90-ih godina prošlog stoljeća, o fenomenu samoubojstava u stručnim 
krugovima dosta govorilo i pisalo, uključujući rasprave i analize motiva počinitelja suicida. Tako Hotujac 
i suradnici (2001.) u jednoj od nažalost malobrojnih domaćih empirijskih studija iz ovog područja, 
analizirajući policijska izvješća o izvršenim samoubojstvima, otkrivaju da _u preko 30 % počinjenih 
samoubojstava u razdoblju do 1997. do 1999. policijski djelatnici nisu mogli utvrditi motive tog čina 
(Slika 37.). 


Slika 37. Motivi samoubojstava u RH u razdoblju od 1997. do 1999., prema podacima MUP-a RH 
(Hotujac i sur., 2001.) 

Očito je da se u ranim poratnim godinama u Hrvatskoj službeno još uvijek nije prepoznavalo (ili nije 
priznavalo) sudjelovanje u ratu i/ili izloženost ratnim stradavanjima kao jedan od mogućih ,okidača“ 
za počinjenje samoubojstva, što vjerojatno objašnjava zašto je tako veliki broj suicida u Hrvatskoj iz tog 


25 Američko ministarstvo ratnih veterana iznosi godišnje procjene prema kojima se u Americi svakog dana ubije 
između 18 i 22 ratna veterana, s tendencijom porasta u razdoblju od 1999. do 2010. godine (usp. Kemp, 
J.,Bossarte, R., Suicide Data Report, 2012, Department of Veterans Affairs, Mental Health Services, Suicide 
Prevention Program, USA, 2013.). 

doba službeno ,neobjašnjiv“. Istovremeno, kao najčešći ,,motiv“ za počinjenje samoubojstva policajci 
navode ,duševnu bolest“ (skoro 25 %), što je u suglasju s inače popularnim laičkim shvaćanjem da su 
počinitelji samoubojstava, u najvećoj mjeri ili čak isključivo, psihički bolesnici ili luđaci. 


Kocijan-Hercigonja i Folnegović-Šmalc (1999.) ipak čine određeni korak naprijed i u analizi čimbenika 
rizika za počinjenje suicida nastoje uvrstiti i one koje drže karakterističnima za stanje u poslijeratnoj 
Hrvatskoj. Kao specifične, one navode sljedeće faktore: brojna stresna ratna iskustva, stalne susrete sa 
smrću i umiranjem, gubitke brojnih bliskih osoba, osjećaj krivnje preživjelih, gubitak komunikacije s 
okolinom, problem identiteta, osiromašenje, probleme u obiteljima, socijalne probleme, probleme 
spavanja, noćne more, alkohol, dostupnost oružja, nerealna očekivanja, nemogućnost uspostavljanja 
bliskih odnosa s okolinom i osjećaj napuštenosti. 


Nažalost, umjesto empirijske provjere kliničkih opažanja koja upućuju na moguću uzročno-posljedičnu 
vezu između rata i samoubojstava (ne samo branitelja!), u poslijeratnoj Hrvatskoj, domaći stručnjaci 
uglavnom se zadržavaju u okvirima ranijih spoznaja, a kako se većinom radi o psihijatrima, logično je 
da prevladavaju shvaćanja koja fenomen suicida prije svega tumače kao psihopatološku pojavu. Tako 
u jednom drugom članku Folnegović-Šmalc kaže sljedeće: ,Čini nam se da kao medicinari moramo 
istaknuti i sljedeću definiciju: suicid je čin proizašao iz poremećaja vitalnog nagona (samoodržanja). 
Ako se nagon za samoodržanjem smatra i u čovjeka najvažnijim i hijerarhijski najjačim nagonom, onda 
se suicid može smatrati poremećajem osnovnog nagona, a samim tim suicid dobiva patološku 
konotaciju.“ (Folnegović-Šmalc, 2000., str. 2). 


Pritom, međunarodna klasifikacija duševnih poremećaja i poremećaja u ponašanju (ICD-10, 1992.) ne 
svrstava suicid niti pokušaj suicida u bilo koju kategoriju psihijatrijskih poremećaja. U najnovijem 
izdanju Dijagnostičkog i statističkog priručnika za duševne poremećaje (DSM-5, 2015.) Američkog 
psihijatrijskog društva, suicid i pokušaj suicida (parasuicid) također se ne pojavljuju kao zaseban 
psihijatrijski entitet, već kao jedna od dimenzija (osi) u multidimenzionalnom (multiaksijalnom) 
dijagnostičkom pristupu. S obzirom na kompleksnost, suicid i suicidalno ponašanje ne predstavljaju 
zasebnu psihijatrijsku dijagnozu, već su shvaćaju kao mogući simptomi niza poremećaja. 


Poznato je da su različiti psihički poremećaji povezani sa samoubojstvom. Osobe s učestalim 
pokušajima samoubojstva imaju češće poremećaje osobnosti, ovisnosti i prilagodbe. Suicidalnost je 
najčešće prisutna u sljedećim psihičkim poremećajima: shizofrenija i druge psihoze, depresivni 
poremećaji, bipolarni afektivni poremećaj, anksiozno-depresivni poremećaji, ostali anksiozni 
poremećaji, posttraumatski stresni poremećaj (PTSP), sindrom demencije, sindrom ovisnosti, 
poremećaji osobnosti, impulzivnost kao crta ličnosti, kronični bolni sindromi i reaktivna — krizna stanja. 
Pokazalo se da su (odrasle) osobe koje su izvršile samoubojstvo tijekom života više pokazivale 
simptome psihotične depresije, alkoholizma i shizofrenije, dok su kod mladih bili više zastupljeni 
poremećaji ponašanja i prilagodbe. Povezivanje jedne od tih bolesti s nekim od poremećaja osobnosti, 
uključujući antisocijalni i granični poremećaj, znatno povećava rizik od samoubojstva. Ipak, postoje 
ograničenja u predviđanju samoubojstva na osnovi navedenih dijagnoza, jer mnogi ljudi s više rizičnih 
faktora ipak ne počine samoubojstvo (Kaplan i sur., 1995.). Inače, u dijagnostičkoj procjeni rizika suicida 
zlatnim standardom smatra se klinički intervju koji pokazuje relativno nisku prognostičku valjanost, što 
je potaknulo izradu niza ljestvica za procjenu suicidalnosti kao pomoćnog dijagnostičkog sredstva, ali 
su njihovom primjenom dijagnostičke poteškoće tek djelomično ublažene (Koić i sur., u pripremi za 
tisak). 


U odnosu na suicidalno ponašanje do danas nije utvrđen ni jedan biološki marker koji bi bio osjetljiv 
do te mjere da se može preporučiti u medicinskoj trijaži ili kliničkoj praksi. Brojne studije sugeriraju da 
je suicidalno ponašanje povezano s promjenama u noradrenergičkoj, serotoninergičnoj funkciji, 

hiperaktivnosti, hipotalamičko-pituitarno-adrenalnom osi (HPA), hipertrofičnom  adrenalnom 
žlijezdom i visokom razinom corticotropin-releasing hormona. HPA disfunkcija je u svezi s depresijom, 
pa je i dexa-methasonski test (DST) različit u odnosu na normalnu populaciju (Pjevac i Pregelj, 2012.). 
S povećanjem stope suicida i nasilnih smrti povezana je i niska razina kolesterola. Statini smanjuju 
razinu kolesterola, ali nije primjećeno da su udruženi s povećanjem nasilnosti, agresivnosti, 
nezadovoljstva, nesreća ili suicida (Ellison i Morrison, 2002.). U psihijatrijskom tretmanu uobičajena je 
primjena specifičnih formi tzv. "somatskih terapija" poput farmakoterapije, iako je znanje o tome 
koliko zapravo antidepresivi i antikonvulzivi - stabilizatori raspoloženja reduciraju suicidalni rizik još 
uvijek nedovoljno. U medicinskom tretmanu i prevenciji suicidalnosti do sada se najboljom pokazala 
kombinacija farmakoterapije, psihoterapije i psihosocijalnih intervencija, jer rezultira ublažavanjem 
simptoma i smanjivanjem rizika od ponovnog pokušaja suicida (Vinković-Grabarić, 2002.). 


Psihologijski pristup proširuje shvaćanja o mogućim uzrocima samoubojstava uvodeći pojam kriznih 
stanja. Krizno stanje ili psihička kriza nije psihopatološka pojava, odnosno psihički poremećaj, već se 
događa svim ljudima u određenim životnim situacijama. Snažnu psihičku krizu izazivaju osobito stresni 
događaji, poput smrti bliske osobe, velikog i neočekivanog materijalnog gubitka, gubitka zaposlenja ili 
izloženosti kataklizmičkim događajima poput prirodnih katastrofa ili rata. Općenito, krizno stanje može 
se definirati kao psihičku reakciju na realni ili prijeteći gubitak (Akrap i Palčić, 1993.). 


U stanju krize čovjek je u stanju intenzivne uznemirenosti: doživljava neugodne emocije (tjeskobu, 
strah, tugu, srdžbu, krivnju, razočaranje), otežano razmišlja, pokazuje poremećaje ponašanja i 
socijalnog funkcioniranja (povlači se, bezvoljan je, agresivan, zapada u sukobe, neučinkovit na poslu 
...). Ipak, krizna stanja vremenski su ograničena i traju u pravilu dva do šest tjedana, nakon čega dolazi 
do postupne stabilizacije i povrata psihičke ravnoteže. Uobičajene, ,popularne“ životne krize kroz koje 
prolazi gotovo svaki pojedinac su: kriza odrastanja, kriza identiteta, kriza srednjih godina, bilančna 
kriza, obiteljska kriza, bračna kriza, bolesnička kriza ... Prema (ne)predvidljivosti događaja koji ih 
izazivaju mogu se razlikovati situacijske (izazvane nekim naglim, nepredvidivim događajem) i razvojne 
krize (očekivane, pri prijelazu iz jednog životnog razdoblja u drugo), a prema intenzitetu ,,šok“ krize 
(izazvane iznenadnim, snažnim ili traumatskim događajima) i krize iscrpljivanja (razvijaju se postupno, 
slabeći sposobnosti suočavanja do “kapi koja prelijeva čašu“). 


Intenzivno i dugotrajnije krizno stanje može dovesti do osjećaja gubitka autonomije i kontrole nad 
životom, osjećaja bespomoćnosti, beznađa i suicidalnih razmišljanja. Pritom, pogrešno bi bilo zaključiti 
da su sve osobe u stanju krize suicidalne. Kod onih koji u krizi dođu do suicidalnog stadija nerijetko se 
radi o specifičnom pokušaju komunikacije s okolinom, svojevrsnom ,apelu“ za pomoć kojim se želi 
skrenuti pozornost na vlastite probleme, traži zaštitu naklonost i ljubav ili optužuje, kažnjava i osvećuje 
onima koje se drži odgovornima za izazivanje krize (Akrap i Palčić, 1993.). S obzirom na kritično 
razdoblje kroz koje prolaze povratnici iz rata, donoseći sobom brojne, vidljive i nevidljive ožiljke i rane, 
suočavajući se s izazovima civilnog života koji su u ratu idealizirali, nailazeći na prepreke i udarce kojima 
se nisu nadali, za očekivati je da će jedan dio njih potražiti izlaz iz tog nepodnošljivog stanja pokušajem 
ili oduzimanjem vlastitog života, jer misle da će tako ,,svima njima pokazati“, pa ,neka im je žao što 
nisu ništa poduzeli da mi pomognu.“ 


Vrijedi napomenuti da je koncept psihičke krize doveo do razvoja kriznih intervencija kao oblika pomoći 
osobama u krizi, a jedan od prvih koraka bilo je osnivanje centra za prevenciju suicida 1958. godine u 
Los Angelesu s uspostavljanjem 24-satne telefonske službe. 


Ne odričući vrijednost psihopatološkog pristupa, vrijedi upozoriti na opasnost redukcije fenomena 
suicida isključivo ili dominantno na (psihičku) bolest, što u medicinskom (psihijatrijskom) kontekstu 
rezultira ograničavanjem napora na potragu za biološkim podlogama suicida (poput genetskih 

čimbenika ili poremećaja hormonalnog funkcioniranja), patološkim korelatima (komrbiditetom) ili/i na 
propitivanje različitih metoda liječenja (od psihofarmaka do psihoterapijskih tretmana). 


Sličan prigovor može se uputiti psihologijskom pristupu samoubojstvima koji primarno polazi od 
individualnih razlika uvjetovanih razlikama u strukturi ličnosti, determinantama razvojnog procesa 
osobe i situacijskim čimbenicima u zreloj životnoj dobi, odnosno, manje ili više traumatičnim, životnim 
iskustvima. | kod medicinskog (psihijatrijskog) i kod psihologijskog pristupa previđa se ili zanemaruje 
šire gledište koje uzima u obzir moguću društvenu determiniranost, odnosno ukazuje na povezanost 
između društvenih promjena i stanja i pojave samoubojstava. 


Sociološki pristup samoubojstvima postulirao je Emile Durkheim, još koncem 19. stoljeća i unatoč 
protoku vremena njegovo djelo doima se i danas svježim i poticajnim.* Durkheim je svoju temeljnu 
postavku o povezanosti samoubojstava i društvenog konteksta nastojao empirijski provjeriti 
uspoređujući stope suicida u različitim zemljama, društvenim skupinama i slojevima, uključujući i 
pripadnost vjerskim zajednicama. Analizirajući prikupljene podatke došao je do zaključka da je u 
zajednicama s većim stupnjem društvene integriranosti prisutno manje samoubojstava, odnosno da 
socijalna dezintegracija neke zajednice ima za posljedicu povećanje broja suicida. Također, držao je da 
se samoubojstva mogu razvrstati u četiri različita tipa. Prvi je tip označio kao egoistično samoubojstvo 
koje se događa upravo uslijed nedovoljne ili slabe integriranosti pojedinca u određenu društvenu 
zajednicu (npr. samci, bez obitelji i djece, ili pripadnici liberalnije vjerske zajednice, s manje dogmi i 
propisanih pravila ponašanja izloženi su većem riziku od suicida). Drugi tip, anomijsko samoubojstvo 
karakteristično je za razdoblja snažnih društvenih previranja, rušenje tradicionalnih sustava vrijednosti 
i povećanje neizvjesnosti koju donose pojave poput gospodarske krize ili promjene društvenog sustava. 
U takvim okolnostima ljudi se počinju osjećati nesigurno, bez uporišta u uhodanim obrascima 
ponašanja i sustavima vjerovanja, povlače se, osamljuju, otuđuju i gubeći smisao življenja počinju 
razmišljati o oduzimanju vlastitog života. Treći i četvrti tip samoubojstva Durkheim naziva altruističkim 
i fatalističkim. Altruističko samoubojstvo pojavljuje se kao oblik samožrtvovanja koji proizlazi iz visoke 
privrženosti (integriranosti) određenoj društvenoj zajednici, dok se fatalističko samoubojstvo 
pojavljuje kao izlaz iz (stanja ili osjećaja) potpune sputanosti, bezizlaznosti, zarobljenosti pojedinca u 
određenom društvenom trenutku (npr. u ropstvu ili zatočeništvu). 


Durkheim ističe da je stopa samoubojstava odraz općeg moralnog stanja određenog društva, a 
suvremeni sociološki pristup pojavu samoubojstava povezuje sa socijalnom isključenosti koja se 
pojavljuje uslijed nepravednog društvenog poretka ili neetičnog odnosa društva prema pojedinim 
društvenim skupinama (Šakić, 2011.). lako se prvotno pojam društvene isključenosti koristio kao 
sinonim za siromaštvo, povezano s isključenošću iz svijeta rada, odnosno nezaposlenošću, danas se 
indikatorima socijalne isključenosti smatraju i loše zdravstveno stanje kao i osjećaji nesigurnosti, 
osamljenosti i isključenosti iz mogućnosti sudjelovanja u društvenom (i/ili političkom) životu (Šućur, 
2004.). 


Rukovodeći se načelom socijalne integriranosti, Durkheim je pretpostavio da rat ,obuzdava“ pojavu 
samoubojstava. Na temelju opažanja ratnih sukoba svoga vremena uočio je da ratno stanje donosi pad 
opće stope kriminaliteta i pad stope samoubojstava (uz istovremeno silovito povećanje broja ubojstava 
kojima rat daje legitimitet), što je protumačio kao rezultantu povećanog patriotizma i ujedinjenosti 
oko nacionalnih i političkih ciljeva u ratnom razdoblju. Ipak, novija istraživanja upozorila su na slabu 
povezanost, a ponegdje i proturječan odnos između rata i samoubojstava. Tako je u Sri Lanki u 10- 


2 Durkheim, E. Suicide - A study in sociology, Taylor & Francis e-Library, 2005. 
(http://14.139.206.50:8080/jspui/bitstream/1/1969/1/Durkheim,%20Emile%20- 
%20Suicide%20A%20Study%20in%20Sociology%202005.pdf; 11.11.2015.) 

godišnjem ratnom razdoblju (1980. - 1989.) zabilježen pad stopa samoubojstava, što bi govorilo u 
prilog Durkheimovoj postavci. S druge strane, u Nizozemskoj je 1940. godine stopa samoubojstava 
naglo porasla (za 50 %), što se tumačilo kao posljedica depresije izazvane nacističkom okupacijom, da 
bi ponovo doživjela nagli skok 1945. godine, što bi moglo biti posljedica velikog broja suicida među 
kolaboracionistima. Proturječne nalaze o relaciji između ratnog sukoba i suicida donose i istraživanja 
iz Sjeverne Irske, kroz razdoblje od 1965. do 1997. godine: dok neki autori potvrđuju Durkheimovu 
hipotezu, rezultati drugih pokazuju najviše stope suicida (za određene dobne skupine) upravo u vrijeme 
najžešćih sukoba i najvećeg broja poginulih (usp. Tomlinson, 2007.). Niti podaci o stopama 
samoubojstava u poslijeratnom razdoblju nisu konzistentni: iza II. svjetskog rata stopa suicida znatno 
je porasla u poraženim zemljama, Njemačkoj i Japanu (u Japanu su 10 godina nakon II. svjetskog rata 
stope suicida bile najviše u svijetu za sve dobne skupine), dok među zemljama pobjednicama nije 
zabilježen takav trend. 


Ovdje vrijedi navesti i rezultate dva domaća istraživanja provedena tijekom i nakon Domovinskog rata, 
unatoč činjenici što su dobiveni rezultati ograničeni u mogućnostima generalizacije jer su prikupljeni 
na lokalnoj razini, u Osijeku. U prvom su istraživanju koje je obuhvaćalo razdoblje od 1988. do 1993. 
godine zabilježeni porast suicida u ratnim godinama i visoke stope u vrijeme intenzivnih ratnih zbivanja 
u Osijeku, dok je u drugom istraživanju detektirana povećana stopa suicida u prve tri ratne godine, da 
bi se u kasnijim godinama rata i u mirnodopskom razdoblju smanjila (Mandić, 2001.). 


Nekonzistentni pa i proturječni nalazi o vezi između rata (i poraća) i samoubojstava upućuju na moguću 
posredujuću ulogu nekih drugih društvenih (npr. vrsta ratnog sukoba, trajanje, ishod rata) ili 
biopsiholoških čimbenika koji su izostali iz socioloških analiza tog odnosa. Premda je sociološki pristup 
nedvojbeno proširio razumijevanje fenomena samoubojstava, slično kao uže medicinski (psihijatrijski) 
i psihologijski, pokazao se nedostatnim za njegovo cjelovito tumačenje. Kompleksnost i 
višedimenzionalnost pojave samoubojstava očito nalaže interdisciplinarni, integralni pristup kakav je 
ponudio model ranjivosti na stres (,stress-vulnerability model“).““ Ovaj model temelji se na 
biopsihosocijalnoj sintezi složenih odnosa između genetskih predispozicija, dimenzija ličnosti i utjecaja 
iz (socijalne) okoline. Prema modelu, individualne razlike u otpornosti/osjetljivosti na stres proizlaze iz 
bioloških (genetskih) predispozicija koje se moderiraju pod utjecajem stresnih iskustava od najranije, 
prenatalne dobi, preko djetinjstva, odrastanja, zrele dobi i starosti, oblikujući psihološke (emotivne, 
kognitivne i ponašajne) reakcije. Niska biološka otpornost na stres ne vodi nužno razvoju 
psihopatoloških obrazaca ponašanja, ako nije izložena pretjeranoj kušnji od strane stresnih događaja 
tijekom životnog vijeka. | obratno, visoka prirođena otpornost na stres nije dovoljan jamac psihičkog 
zdravlja ako je osoba izložena stresnim događajima velikog intenziteta i trajanja. Model ranjivosti na 
stres može objasniti zašto će ljudi u podjednako stresnim okolnostima različito reagirati, ali također 
upozorava da i oni s najvišim stupnjem otpornosti mogu doživjeti psihički slom i počiniti suicid 
(Heeringen, 2012.). 


Sudjelovanje u ratu i izloženost traumatskim ratnim stresorima svojevrstan su test otpornosti i za 
najjače pojedince. Za razliku od svakodnevnih životnih stresora traumatski stresori se pojavljuju ,, ... U 
događaju u kojem je osoba izravno ili potencijalno bila ugrožena smrću ili ranjavanjem ili je na drugi 
način bio ugrožen njen fizički integritet; prisustvovala je smrti, ranjavanju ili ugrožavanju fizičkog 
integriteta druge osobe, saznala o iznenadnoj ili nasilnoj smrti, ranjavanju, smrtnoj ugroženosti člana 
obitelji ili bliske osobe.“ (DSM-IV, 1996., str. 435). Traumatski ili ekstremni stresori nadilaze uobičajeno 


27 Goh, C., Agius, M., The stress-vulnerability model. How does stress impact on mental illness at the level of the 
brain and what are the consequences?, Psychiatria Danubina, Vol. 22, br. 2, str. 198—202, 2010. 

ljudsko iskustvo i smatraju se izrazito uznemirujućim za gotovo sve ljude, a rat upravo obiluje takvim 
iskustvima. 


Vrsta i brojnost proživljenih traumatskih iskustava hrvatskih branitelja ispitivani su neposredno po 
završetku Domovinskog rata, na uzorku pripadnika profesionalnih postrojbi (Komar i sur., 1998.). 
Utvrđeno je da su najčešći stresori, kojima je bilo izloženo preko 70 % gardista bili: nazočnost 
ranjavanju drugih ljudi, sudjelovanje u akciji u kojoj su bili ubijeni vojni neprijatelji, pružanje pomoći 
ranjenicima ili sudjelovanje u njihovom spašavanju, nazočnost pogibanju neprijateljskih vojnika, 
situacije u kojima su bili potpuno sigurni da će poginuti ili biti ubijeni i opažanje raskomadanih ili 
izgorjelih ljudskih tijela. Hrvatski vojnici tijekom rata u prosjeku su doživjeli čak 15 traumatskih 
događaja (samo jednom stresoru bilo je izloženo manje od 5 %, a nijednom svega 2,7 % gardista), što 
upućuje na zaključak o njihovoj višestrukoj traumatiziranosti. Zato je posve logično očekivati da će u 
poslijeratnom razdoblju ratni veterani biti izrazito ranjiva društvena skupina, s oslabljenim 
mehanizmima suočavanja s izazovima poslijeratnog života, k tome u socijalnom kontekstu koji je 
daleko od idealnoga s obzirom na veliki broj ratno traumatiziranog civilnog stanovništva.? 


Traumatski stresori ,,zaslužni“ su za pojavljivanje posttraumatskog stresnog poremećaja (PTSP-a), pri 
čemu vrijedi podsjetiti da model ranjivosti na stres nudi odgovor i na pitanje zašto se taj poremećaj ne 
pojavljuje kod svih dionika traumatskog/ih događaja niti se pojavljuje u jednakoj mjeri. Npr. zašto svi 
preživjeli pripadnici neke ratne postrojbe koji su zajedno prošli traumatična ratna zbivanja ne obole od 
PTSP-a, zašto se kod nekih simptomi PTSP-a pojave ranije a kod drugih kasnije ili zašto se PTSP ne 
pojavljuje u jednakoj mjeri kod svih zaraćenih skupina? Odgovor se nalazi u različitim startnim 
pozicijama (genetske predispozicije, konstitucija, pripremljenost/uvježbanost, prethodno životno 
iskustvo), ali i u razlikama u socijalnoj recepciji i poslijeratnim stresorima. Na društvenu uvjetovanost 
razvoja PTSP-a kod hrvatskih branitelja upozoreno je nedugo nakon završetka Domovinskog rata 
(Komar i sur., 2003.)%?, a također je istaknuta i obrazložena opasnost od sekundarne viktimizacije 
branitelja oboljelih od PTSP-a (Komar i Vukušić, 2003.). 


Značajan doprinos razumijevanju determinanti samoubojstava pruža Interpersonalna teorija 
samoubojstava (,The Interpersonal Theory of Suicide“) Van Ordenove i suradnika (2010.). Ovaj 
teoretski model razlikuje želju od spremnosti na samoubojstvo. Želja za samoubojstvom pojavljuje se 
pod utjecajem dva čimbenika: osjećaja osujećene pripadnosti i percepcije opterećenja za druge, a 
spremnost je rezultanta stečene/razvijene sposobnosti za provedbu samoubilačkog čina. Osjećaj 
osujećene pripadnosti proizlazi iz nemogućnosti zadovoljenja jedne od temeljnih ljudskih potreba, 
potrebe za pripadanjem“, a kao psihičko stanje očituje se u kombinaciji doživljaja usamljenosti i 


2 Prema službenim procjenama, u Hrvatskoj je izravnom ratnom stresu bilo izloženo oko 25 % stanovništva 
(Nacionalni program psihosocijalne i zdravstvene pomoći sudionicima i stradalnicima Domovinskog rata, Drugog 
svjetskog rata te povratnicima iz mirovnih misija, Ministarstvo branitelja Republike Hrvatske, 2014. - 
https://branitelji.hr/, (15.10.2014.) 

22 ,..pitanje koje ovdje vrijedi postaviti glasi: jesmo li tijekom i nakon rata učinili sve kako bismo olakšali 
povratničke tegobe onih kojima smo sve vrijeme rata upirali poglede zahvalnosti i u koje smo polagali nade za 
konačnim ostvarenjem stoljetnog sna - nacionalne slobode i neovisnosti? Ili, jesmo li za njih mogli učiniti više, uz 
uvažavanje svih objektivnih poteškoća koje donosi ratno i poratno razdoblje? Pritom mislimo na razumijevanje i 
potporu obitelji i užeg socijalnog kruga koji su postojali ili izostali, na stavove, mišljenja i stereotipe stvorene u 
javnosti o psihičkim poremećajima izazvanim ratom, kao i na sve poduzete stručne i institucionalne mjere u 
zbrinjavanju povratnika s psihičkim tegobama. Odgovor na ova pitanja moći će se dijelom otkriti i po tome koliko 
će biti zastupljen i koliko izražen PTSP kod hrvatskih veterana u narednim godinama. Jer, PTSP jest i društveni 
problem, u onoj mjeri u kojoj je čovjek društveno osjetljivo biće.“ (Komar i sur., 2003., str.427) 

% U hijerarhijskoj teoriji potreba A. Maslowa potrebe za ljubavlju i pripadanjem razvijaju se nakon (relativnog) 
zadovoljenja primarnih fizioloških potreba i potreba za sigurnosti (Maslow, H.A., Motivation and Personality, 
Harper & Row, New York, 1976.) 

odsutnosti međuljudskih odnosa uzajamne potpore i razumijevanja. Potreba za pripadanjem realizira 
se kroz učestale, (dugo)trajne, emotivno pozitivne kontakte s drugim osobama koji podrazumijevaju 
uzajamnu brigu i skrb, a odsutnost takvih interpersonalnih odnosa dovodi do razvoja osjećaja 
uskraćene pripadnosti i želje za oduzimanjem vlastitog života. Drugi je uzročnik želje za samoubojstvom 
opažanje pojedinca da je na teret drugima, što se očituje u razmišljanjima kako bi smrt bila vrjednija 
od takvog života i razvijenim osjećajima vlastite bezvrijednosti odnosno mržnje prema samome sebi. 


Snažna želja za samoubojstvom dovodi do razmišljanja, planiranja i eventualnog pokušaja, ali ne nužno 
i do izvršenja suicida. Za to je ,,zaslužan“ treći čimbenik: stečena sposobnost za počinjenje suicida, u 
čijoj su podlozi smanjeni strah od smrti i povišena tolerancija na fizičku bol. Prirodni strah od smrti i 
strah od fizičke boli kao neizbježne pratilje oduzimanja vlastitog života mogu se ublažiti ili umanjiti do 
razine prihvatljivosti kroz traumatična iskustva suočavanja sa smrtnom opasnosti i ozljeđivanjem 
(ranjavanjem), a vjerojatno i na osnovi svjedočenja takvim iskustvima kod bliskih osoba. Prema nekim 
autorima, stečena sposobnost jedan je od najutjecajnijih čimbenika za počinjenje suicida u vojsci, s 
obzirom na prirodu vojne obuke i kasnije ratno iskustvo (Shelby i sur., 2010.). 


Interpersonalna teorija samoubojstava integrira otprije poznate i empirijski potvrđene rizične 
čimbenike suicidalnog ponašanja. Osujećenu pripadnost potiču osjećaji usamljenosti, napuštenosti i 
socijalne dezintegriranosti, socijalna izolacija, socijalna isključenost, utamničenje (u samici), obiteljsko 
nasilje i sukobi, smrt bliske osobe, razvod, zlostavljanje u djetinjstvu, samački životi/ili život bez obitelji. 
Percepciju opterećenja za druge stvara beskućništvo, boravak u zatvoru, nezaposlenost, nemogućnost 
podmirenja životnih troškova, teška tjelesna bolest, nisko samopoštovanje, samookrivljavanje i mržnja 
prema samome sebi. Čimbenici koji mogu razviti sposobnost za počinjenje suicida su zlostavljanje u 
djetinjstvu, impulzivnost, pokušaji suicida, svjedočenje (izloženost) suicidima drugih (suicidi u obitelji) 
i ratno iskustvo. 


Slika 37. Pretpostavljeni odnos tri ključna elementa interpersonalne teorije samoubojstava 
(prema: Van Orden i sur., 2010.) 


Z Opterećenje 
Osujećena drugima 


pripadnost (,Ja sam na 
(Ja sam sam“) Želja za teret drugima") 


suicidom 


Sposobnost 
za suicid Pokušaj ili 
izvršenje suicida 


Naslici 37. prikazan je pretpostavljeni međuodnos tri ključna elementa koji se prema interpersonalnoj 
teoriji nalaze u pozadini suicidalnog čina. Udruženi osjećaji osujećene pripadnosti i opterećenja za 
druge dovode do razmišljanja, planiranja pa i nesmrtonosnih pokušaja samoubojstva, ali tek u 
kombinaciji sa stečenim sposobnostima prevladavanja straha od smrti i tolerancije fizičke boli želja i 
namjera za oduzimanjem vlastitog života mogu se ostvariti. 

Hrvatski branitelji su društvena skupina koja u relativno visokom stupnju udovoljava svim kriterijima 
suicidalnog ponašanja navedenim u interpersonalnoj teoriji. Prema kriteriju osujećene pripadnosti 
vrijedi upozoriti na naglu promjenu kroz koju prolaze svi ratnici po završetku rata, povratkom u 
mirnodopsko okružje. U ratu stvoreno prijateljstvo i duboki osjećaj zajedništva koje Stephen Crane 
(1998.) opisuje kao ,misteriozno bratstvo stvoreno u dimu i pogibelji" s razvojačenjem naglo nestaje, 
a socijalna reintegracija opterećena je suočavanjem s brojnim poslijeratnim stresorima i izazovima. Ma 
koliko radostan, povratak u obitelj dodatno je stresno iskustvo za ratnog veterana, jer ništa više nije 
isto kao prije rata: djeca su odras(ta)la, roditelji ostarjeli i oboljeli, bračni partner/ica bio/la je prisiljen/a 
preuzeti dodatne obveze i uloge, a ako su živjeli na okupiranom području ili u progonstvu i sami su 
proživjeli brojna traumatska iskustva.?! U takvim okolnostima uobičajeni su porast napetosti i sukoba 
unutar obitelji, pojave obiteljskog nasilja i razvodi brakova. , Tegobe povratnika pojačava to što civili 
ne pokazuju pretjerani interes za ratne priče i (ne)zgode, odnosno njihovu početnu znatiželju ubrzo 
zamjenjuje zaokupljenost svakodnevnim životnim brigama. Rađa se obostrano nerazumijevanje i 
optuživanje: civili ne uviđaju potrebu povratnika iz rata za pažnjom, suosjećanjem i odavanjem 
priznanja, dok povratnici previđaju da su u vrijeme rata i civili podnosili brojne žrtve i prolazili kroz 
teškoće“ (Komar i sur., 2003., str. ). Pokušaji socijalne reintegracije povratnika iz rata nemaju uvijek 
sretan svršetak, osobito ako nisu praćeni snažnim institucionalnim mjerama materijalne ali i 
nematerijalne potpore. Osjećaje ushićenosti pobjedom u ratu ubrzo zamjenjuju osjećaji 
nerazumijevanja, napuštenosti i usamljenosti koje ne mogu kompenzirati povremeni susreti i druženja 
sa suborcima. U tim druženjima prepričavaju se uspomene iz rata i na trenutke se čini kako su ponovo 
oživljene stare ratne uloge i zasluge, ali ubrzo slijedi povratak u stvarnost u kojoj je ratni zapovjednik 
»obični“ vodoinstalater ili činovnik s klimavim ili propalim brakom, okružen nerazumijevanjem, a 
nerijetko i podcjenjivanjem, jer ,što on još hoće, rat je davno završio“. Kada je riječ o osjećajima 
zajedništva i pripadnosti ratni veterani po završetku rata kao da se zateknu na udaru poznate kletve: 
»da Bog da imao pa nemao“. 


Paradoksalno, osjećaji osujećene pripadnosti kod hrvatskih branitelja vremenom, čini se, ne kopne već 
se pojačavaju. Premda ih se deklarativno tretira kao ,najzaslužnije za slobodnu i neovisnu Hrvatsku“, 
u stvarnosti se pojavljuju ,,neki novi klinci“ koji upravljaju i donose odluke, a branitelji bivaju getoizirani 
prijevremenim umirovljenjima i nerijetko instrumentalizirani u političkim spletkama i obračunima. 


U odnosu hrvatske javnosti prema braniteljima od okončanja Domovinskog rata do danas zamjetne su 
barem tri različite faze. U prvoj, ,fazi medenog mjeseca“, neposredno nakon rata prevladavali su 
osjećaji ushita i zahvalnosti zbog izvojevane pobjede i prema braniteljima se u javnosti iskazivalo 
gotovo nepodijeljeno pozitivno raspoloženje. Nedugo nakon faze ,medenog mjeseca“ uslijedila je 
»faza otrežnjenja“ u kojoj su otpočele polemike o težini financijskog tereta koji zemlja mora podnijeti 
u zbrinjavanju ratnih stradalnika, a sve su više prostora u medijima dobivale priče o ,tamnim stranama“ 
rata, počinjenim ratnim zločinima s hrvatske strane, ratnom profiterstvu i koruptivnim radnjama za 
koje se, uz ostale, sumnjičilo i dojučerašnje ratne vođe.** U ovoj fazi pojavila se i teza o ,,lažnim 


31 Tijekom Domovinskog rata u Hrvatskoj 1991. - 1995. godine bilo je okupirano preko 26 % teritorija RH, a 
koncem 1991. godine s okupiranih područja prognano je preko 500.000 žitelja hrvatske i drugih, nesrpskih 
nacionalnosti. (usp. Perković, M., Puljiz, V., Ratne štete, izdatci za branitelje, žrtve i stradalnike rata u Republici 
Hrvatskoj, Revija za socijalnu politiku, Svezak 8, Br. 2, 2001. - http://www.rsp.hr, (14.11.2015.); Home again, 10 
years after Croatia's Operation Storm, UNHCR, 2005. - http://www.unhcr.org/42f38b084.html, (14.11.2015.) 

%? Doživljaj kriminalizacije i negiranja vrijednosti Domovinskog rata bio je toliko izražen da su o tome 2000. godine 
javno progovorila dvanaestorica generala, ratnih zapovjednika Hrvatske vojske: ,,S ogorčenjem konstatiramo da 
dobar dio medija i političara o Domovinskom ratu govori još samo i jedino kao o nečemu negativnom, 
problematičnom pa i sramotnom, premda je Domovinski rat temelj na kojem su izrasle hrvatska sloboda, 
suverenost i neovisnost. Držimo nedopustivim i nečasnim da se o braniteljima i invalidima Domovinskog rata 
govori samo kroz šačicu onih koji su se stvarno ogriješili o njegovu čistoću, ili o pozitivne zakone, a istodobno 

invalidima“ u braniteljskoj populaciji koja se u tom razdoblju najčešće koristila pri opisivanju branitelja 
oboljelih od PTSP-a (Komar, Vukušić, 2004.). Na koncu, u ,fazi negacije“ koja je još uvijek na djelu, 
minimaliziraju se rezultati rata i propituju razlozi i opravdanost njegova vođenja, na rat se sve više 
gleda kao na glavni uzrok većine društvenih problema današnjice, a kategorija ,lažnih“ proširuje se s 
ratnih invalida na sve branitelje.?* Fazu ,negacije“ obilježavaju prebrojavanja, sumnjičenja, unutarnje 
podjele i antagonizmi unutar braniteljske populacije i njihova daljnja stigmatizacija. Postupno ali 
postojano, planski ili nehotice, branitelji se sve više guraju na društvene margine, a kod znatnog dijela 
pojavljuju se sumnje u opravdanost i smisao vlastitog sudjelovanja u ratu (,Je li ovo Hrvatska za kakvu 
sam se borio?“). Od osjećaja ponosa do razočaranja i rezigniranosti za manje od 20 godina! 


Gospodarska kriza dodatno je produbila procese relativizacije sudjelovanja u ratu, a kod branitelja je 
pojačala i osjećaje da su na teret društvu (drugi kriterij suicidalnog ponašanja). U krizi je veliki broj ljudi, 
među njima i branitelja ostao je bez posla, osiromašili su i teško podmiruju osnovne životne troškove, 
a izdvajanja iz državnog proračuna za zbrinjavanje ratnih stradalnika ocijenjena se nepodnošljivo 
velikim i smanjena u dva navrata po 10 %. K tome, u javnom govoru o materijalnim pravima branitelja 
i ratnih stradalnika uobičajilo se govoriti kao o (sumnjivo stečenim) privilegijama. U takvoj situaciji ratni 
veterani neizbježno počinju osjećati da predstavljaju (suvišan) teret društvu. Osjećaj da su na teret 
drugima osobito pogađa (najteže) ratne invalide koji ostvaruju (najveća) materijalna prava, a 
istovremeno su osuđeni na skrb i njegu drugih osoba, najčešće članova obitelji. U tom kontekstu i 
podaci o najvišim stopama samoubojstava kod hrvatskih ratnih invalida, osobito kod onih s većim 
postotkom oštećenja organizma, nisu iznenađujući. 


Sposobnost za oduzimanje vlastitog života kao treći bitan preduvjet počinjenja suicida, stječe se, pored 
ostalog, kroz sudjelovanje u ratu jer rat neizbježno donosi izravno suočavanje sa smrću. Brojne životno 
opasne situacije, stradanja i pogibije suboraca nameću razmišljanja o krhkosti i relativnosti života 
(, danas jesi, sutra nisi“). Mnogi ratni veterani znaju reći kako im je nakon proživljenih ratnih strahota 
svaki dan života poklonjen, mnogi su, svjedočeći slučajnim pogibijama suboraca usvojili stav da je život 
zapravo ,vrlo jeftin“, a mnogi nastavljaju živjeti pod teretom ,krivnje preživjelih“ (,,zašto su poginuli 
oni, a ne ja“). Svi takvi, ratnim iskustvima inducirani stavovi i osjećaji čine pomisao na vlastitu smrt kod 
(dijela) ratnih veterana gotovo svakodnevnom, a njezino poimanje daleko manje zastrašujućim i 
odbojnim nego što je to slučaj kod drugih ljudi, među ostalim i zato jer su ,,u ratu poginuli najbolji među 
nama“ (,,pa zašto im se ne bih pridružio“). 


Sposobnost za suicid dodatno se razvija uslijed iskustva ranjavanja, čemu u prilog govore podaci o 
znatno višim stopama samoubojstava kod američkih veterana koji suu Vijetnamskom ratu preživjeli 
jedno ili više ranjavanja (Bullman, Kang, 1996.). Ranjavanje i fizičko ozljeđivanje donose susret s 


prešućuje sve ono pozitivno i veličanstveno u čemu je sudjelovala golema većina najboljih hrvatskih sinova. Jer 
to u konačnici, htio to tko priznati ili ne, vodi kriminalizaciji same volje hrvatskog naroda da se brani i obrani od 
velikosrpske agresije i okupacije. Napokon, treba li danas ikoga uvjeravati da svi oni, a tu ubrajamo i sebe, koji su 
po cijenu vlastitog života branili i obranili hrvatsku slobodu, nisu to činili zbog nekih prizemnih interesa ili 
privilegija, nego iz najviših ideala, jer na bojišnici su jedine privilegije bile smrt i neizvjesnost?!“ (Otvoreno pismo 
dvanaestorice hrvatskih ratnih zapovjednika hrvatskoj javnosti, https://hr.wikisource.org/wiki/ od 28. rujna 
2000.). Njihov je javni istup ocijenjen neprimjerenim i sedmorica još aktivnih generala odlukom predsjednika RH 
drugi dan su umirovljeni, a njihov čin, nažalost, nije zaustavio tendencije negativnog odnosa dijela domaćih 
medija i političara prema Domovinskom ratu i braniteljima. 

33 U ovoj se fazi, pored ostalog, iznose paušalne ocjene kako je u ratu sudjelovalo najviše 350.000 a ne preko 
500.000 branitelja, koliko pokazuju službeni podaci. Otvoreno se ističe da je najmanje 150.000 branitelja 
nezasluženo steklo taj status, odnosno da su lažni branitelji koji su prevarom željeli ostvariti materijalne probitke. 
Javno se objavljuje registar branitelja, uz obrazloženje da je riječ o ,najčasnijem popisu u zemlji“, iako se u 
pozadini nalazi slabo prikrivena intencija za ,razdvajanjem žita od kukolja“, čija se provedba očekuje od samih 
branitelja. 

fizičkom boli i spoznaju da se tu bol (i s njom povezan strah) može podnijeti. Utoliko i nalaz iz ove 
studije o izrazito visokoj zastupljenosti suicida upravo kod HRVI koji su invaliditet zadobili na osnovi 
ranjavanja podupire izloženo tumačenje. Sažeto, prema kriterijima interpersonalne teorije, ratna 
iskustva blizine smrti, ranjavanja (i fizičkog ozljeđivanja), zajedno s dostupnošću oružja (ratnih trofeja) 
čine hrvatske branitelje vrlo ,sposobnim“ za počinjenje suicida. 


Premda se pojava samoubojstava kod ratnih veterana najčešće povezuje s posttraumatskim stresnim 
poremećajem, rezultati ove studije, dobiveni na temelju usporedbe stopa samoubojstava HRVI prema 
vrsti stradavanja (Sl. 36.), tek djelomično potvrđuju ovu (u javnosti popularnu) pretpostavku. 
Istovremeno, kao najrizičnija podskupina ističu se HRVI koji su postali invalidi na osnovi ranjavanja, s 
pridruženom dijagnozom PTSP-a, što je sukladno pretpostavljenoj ulozi trećeg čimbenika (stečena 
sposobnost za čin samoubojstva) interpersonalne teorije. Da ne može samo PTSP biti ,,zaslužan“ za 
pojavu veteranskih samoubojstava upozorila su i neka druga istraživanja, a osim toga utvrđeno je da 
se PTSP kod ratnih veterana rijetko pojavljuje u samostalnoj formi, već najčešće u kombinaciji s drugim 
poremećajima (usp. Rozanov i Carli, 2012.)*%. Također, PTSP praćen naglašenim osjećajima krivnje 
(zbog učinjenog, propusta, tereta moralne odgovornosti) u ratnih veterana može pobuditi suicidalna 
razmišljanja i ponašanja." 


Čini se da je (ne samo) kod ratnih veterana najopasnija kombinacija PTSP-a i velikog depresivnog 
poremećaja. S obzirom na učestalost zajedničkog pojavljivanja i čvrstu isprepletenost simptoma koja 
upućuje na specifičan psiho-biološki entitet, Sher (2009.) je predložio uvođenje nove, zasebne 
dijagnostičke kategorije: posttraumatskog poremećaja raspoloženja (,postraumatic mood disorder“), 
smatrajući ga ,najzaslužnijim“ za pojavu samoubojstava kod ratnih veterana. U teoretskom modelu 
razvoja posttraumatskog poremećaja raspoloženja Sher posebnu pozornost posvećuje stresorima s 
kojima se ratni veterani suočavaju prije, tijekom i nakon povratka iz rata te nakon razvojačenja, 
upozoravajući, pored ostalog, na važnost socijalne potpore u prevenciji veteranskih suicida. 


Od ukupnog broja suicida hrvatskih branitelja 10 do 11 % počinili su ratni vojni invalidi (u Hrvatskoj i 
Zagrebu), što odgovara njihovoj relativnoj zastupljenosti u braniteljskoj populaciji. Drugim riječima, 
oko 90 % suicida počinili su branitelji bez (poznate) dijagnoze, odnosno oni koje sustav nije tretirao kao 
invalide. Pod pritiskom višegodišnje stigmatizacije i brojnih administrativnih prepreka u ostvarivanju 
invalidskog statusa oboljelih od PTSP-a, opravdano je pretpostaviti da su mnogi branitelji s realno 
prisutnim simptomima PTSP-a odustali od prijavljivanja svojih tegoba i pokušaja liječenja. Koliko si je 
njih u takvom stanju oduzelo život, nikada nećemo saznati. 


Stope samoubojstava u civilnoj i braniteljskoj populaciji u gradu Zagrebu općenito su niže od hrvatskog 
prosjeka. S obzirom na njegov zemljopisni položaj i činjenicu da je riječ o najvećoj urbanoj sredini u 
Hrvatskoj moglo bi se očekivati upravo suprotne nalaze. Naime, sjeverozapadni dijelovi Hrvatske, gdje 
je pozicioniran i Zagreb, tradicionalno bilježe više ili znatno više stope suicida od južnih, priobalnih 
regija. K tome, stope suicida u svijetu, osim u Kini, općenito su više u urbanim nego u ruralnim 
područjima (Qin, 2005.). Utoliko dobiveni nalazi indiciraju da je život u Zagrebu ipak bolje zaštićen, 
vjerojatno zahvaljujući ukupno višem stupnju ekonomske razvijenosti i boljem i kvalitetnijem sustavu 
zdravstvene i socijalne skrbi u odnosu na ostatak Hrvatske. Međutim, činjenica da su stope 
samoubojstava zagrebačkih branitelja, a pogotovo ratnih invalida, više od njihovih civilnih sugrađana i 


%4 Rozanov i Carli (2012.) ističu istraživanja u kojima je utvrđena povezanost dijagnoze PTSP-a i teških zloporaba 
droga, depresije, agresivnog i autoagresivnog ponašanja te prethodnih pokušaja suicida. 

#5 Usp. Maguen, S., Litz, B., Moral Injury in Veterans of War, PTSD Research Quarterly, Vol. 23, br. 1., str. 1050 - 
1835, 2012. 

da je zamjetan trend daljnjeg povećanja tih razlika, upućuje na potrebu pojačanog preventivnog 
djelovanja. 


U Hrvatskoj je od 1991. do konca 2014. godine _ smrtno stradalo i umrlo ukupno 44.799 hrvatskih 
branitelja. Oduzme li se od ovog broja broj poginulih i umrlih u Domovinskom ratu, dolazi se do podatka 
o najmanje 35.450 hrvatskih branitelja umrlih nakon rata (od 1996. do konca 2014.). U istom 
poslijeratnom razdoblju u gradu Zagrebu umrlo je najmanje 4.273 branitelja**. Pritom, hrvatski 
branitelji nakon Domovinskog rata umiru u prosječnoj životnoj dobi od oko 51 godine*“. Ovi podaci 
nedvojbeno upućuju na zabrinjavajuće visok mortalitet u braniteljskoj populaciji. 


Dosadašnji nalazi o pobolijevanju hrvatskih branitelja i članova njihovih obitelji uglavnom su parcijalni 
i nesistematizirani, ali i iz nekolicine empirijskih studija o ovoj problematici mogu se izvesti utemeljeni 
zaključci o ozbiljnosti stanja. Tako je zagrebačka studija o uzrocima smrti hrvatskih branitelja otkrila da 
je njihova smrtnost uzrokovana bolestima probavnog sustava tri puta viša nego u civilnoj populaciji, a 
također je zapažen značajno veći razvoj malignih tumora (novotvorina) s fatalnim ishodom (39 % 
prema 27,9 % kod civila).?* Preliminarni rezultati projekta Praćenje pobola i smrtnosti hrvatskih 
branitelja iz Domovinskog rata i članova njihovih obitelji, koji provodi Ministarstvo branitelja u suradnji 
s Medicinskim fakultetom Sveučilišta u Zagrebu ukazuju da najveći broj preminulih branitelja i članova 
njihovih obitelji umire od novotvorina (tumora), potom od bolesti cirkulacijskog sustava (infarkt, 
moždani udar i sl.) te od posljedica ozljeda, trovanja i drugih sličnih uzroka.?? 


S druge strane, na bolesti od kojih pate članovi obitelji hrvatskih branitelja ukazali su preliminarni 
rezultati Programa za poboljšanje kvalitete življenja u obiteljima poginulih hrvatskih branitelja, 
hrvatskih ratnih vojnih invalida i hrvatskih branitelja oboljelih od PTSP-a, kojima se od 2007. godine 
obavljaju sistematski liječnički pregledi za supruge i djecu poginulih hrvatskih branitelja, supruge 
najtežih HRVI (100 % I. i ll. skupine) i supruge branitelja oboljelih od PTSP-a. Sistematskim pregledima 
obuhvaćene su uglavnom žene (majke, supruge i kćeri branitelja — 93,04 %), prosječne dobi od 45 
godina. Čak kod polovice pregledanih (49,84 %) dijagnosticirane su određene bolesti ili stanja, pri čemu 
prednjače endokrine, bolesti prehrane i metabolizma, genitourinarnog sustava, cirkulacijskog sustava 
i novotvorine te bolesti krvi, krvotvornog i imunološkog sustava.“ 


Objedinjeni, ovi nalazi nedvojbeno upozoravaju na gotovo epidemijske razmjere pobola u populaciji 
hrvatskih branitelja i članova njihovih obitelji, a s obzirom na genezu najzastupljenijih bolesti 
(probavnog sustava, endokrinih bolesti, novotvorina) nameće se zaključak o snažnoj determiniranosti 
njihovog zdravstvenog stanja s proživljenim ratnim i poratnim stresnim traumatskim iskustvima. 


Stres, a pogotovo traumatski stres uzrokom su cijelog niza ozbiljnih poremećaja u psihofizičkom (i 
socijalnom) funkcioniranju suvremenog čovjeka. Od naših predaka naslijedili smo primitivni dvojaki 


% Broj umrlih hrvatskih branitelja je vjerojatno i veći, jer su pri određivanju mortaliteta u poslijeratnom razdoblju 
korišteni podaci Ministarstva branitelja koji se temelje isključivo na podnesenim zahtjevima obitelji za 
participaciju pogrebnih troškova i ukop uz vojne počasti. 

37 Prema: Nacionalni program psihosocijalne i zdravstvene pomoći sudionicima i stradalnicima Domovinskog rata, 
Drugog svjetskog rata te povratnicima iz mirovnih misija, Ministarstvo branitelja RH, 2014. - 
www.branitelji.gov.hr/ (15.10.2014.) 

*% Uzroci smrti hrvatskih branitelja 15 godina poslije, Grad Zagreb, Gradski ured za branitelje, Zagreb, 2013. 

% Istraživanje pobola i smrtnosti hrvatskih branitelja, Ministarstvo branitelja RH, 2015. — www.branitelji.gov.hr/ 
(03.11.2015.) 

4 Podaci se temelje na obavljenim sistematskim pregledima u 2008. godini za ukupno 2.650 osoba obuhvaćenih 
Programom za poboljšanje kvalitete življenja u obiteljima poginulih hrvatskih branitelja, hrvatskih ratnih vojnih 
invalida i hrvatskih branitelja oboljelih od PTSP-a (prema internom izvješću Centra za razvoj informacijskog 
sustava za krizna stanja Medicinskog fakulteta u Zagrebu, MOBMS, 2009.) 

odgovor na opaženu opasnost: ,bori se ili bježi“, sa svim njegovim nevoljnim, automatskim popratnim 
pojavama, fiziološkim, čuvstvenim, kognitivnim i ponašajnim. Opasnosti s kojima se susreće suvremeni 
čovjek najčešće su takve da mu ne pružaju mogućnost pražnjenja energije kroz fizički bijeg ili borbu. 
Uslijed kumulacije napetosti u psihi i organizmu javljaju se nezadovoljstvo, narušavanje međuljudskih 
odnosa i postupno pogoršanje ukupnog zdravlja sve dok se ne ,prekipi“ ili pukne. 


Ratni, traumatski stresori znatno su većeg intenziteta od civilnih, s težim i dugotrajnijim posljedicama 
po zdravlje, ne samo u izravnih sudionika ratnih zbivanja već i kod članova njihovih obitelji. Uslijed 
proživljenih traumatskih iskustava vojnici se nerijetko iz rata vraćaju napeti, s povećanom 
agresivnošću, ,kratkog fitilja“ i prepuni stresa, što nažalost često ima zarazan učinak za njihove bližnje. 
Živjeti s bliskom osobom kojoj želite pomoći jer očigledno pati, a istovremeno je se i pribojavate jer 
vam je njeno ponašanje nepredvidivo i nerazumljivo, izrazito je teško iskustvo, kako za odrasle — 
roditelje, bračnog partnera, rodbinu, prijatelje, još više za djecu koja se u takvim okolnostima snalaze 
znatno lošije, prebacujući nerijetko krivicu za narušene odnose u obitelji na vlastita leđa. 


lako je od završetka Domovinskog rata u Hrvatskoj proteklo gotovo 20 godina i unatoč naporima i 
ulaganjima u očuvanje i/ili poboljšanje zdravlja hrvatskih branitelja i članova njihovih obitelji, kako na 
državnoj tako na lokalnoj razini, činjenica je da brojne, vidljive i nevidljive ratne rane još nisu 
zacijeljene. Osim općeg nezadovoljstva (dijela) hrvatskih branitelja društvenim položajem i odnosom 
vlasti prema njima, danas o tome u najvećoj mjeri svjedoče zabrinjavajući podaci o visokim stopama 
morbiditeta, mortaliteta i samoubojstava u braniteljskoj populaciji. Drugim riječima, branitelji u 
Hrvatskoj obolijevaju znatno češće od niza malignih bolesti, umiru znatno ranije i skloniji su izlaz iz 
životnih problema tražiti dižući ruku na sebe. 


Branitelji se u Hrvatskoj posljednjih godina ubijaju skoro dvostruko više nego civili, a osobito je 
zabrinjavajući trend koji govori da dok se stopa samoubojstava civila smanjuje stopa samoubojstava 
branitelja raste. Izložene rezultate dodatno otežava empirijski utemeljena pretpostavka da će u 
budućnosti stope samoubojstava (i mortaliteta) hrvatskih branitelja i dalje rasti, s obzirom na starenje 
te populacije i činjenicu da se konstantno najviše stope suicida bilježe u najstarijim dobnim skupinama 
(od 50 do 64 i od 65 i više godina). 


Izloženi rezultati govore u prilog stajalištu o dugoročno dramatičnim posljedicama sudjelovanja u ratu 
koji očito uzima svoj krvavi danak godinama i decenijama nakon okončanja. Također, nameće se 
zaključak o neuspjehu postojećeg sustava psihosocijalne skrbi za sudionike Domovinskog rata. 
Napokon, činjenica da se hrvatski branitelji odlučuju na suicid u (znatno) većoj mjeri nego civili i da je 
taj trend skoro dvadeset godina po završetku rata u porastu, na porazan način oslikava odnos 
cjelokupnog hrvatskog društva prema onima koji su podnoseći najveće žrtve branili i obranili slobodu 
i neovisnost Hrvatske. Zato je ne samo opravdano već i nužno preispitati dosadašnji sustav i oblike 
potpore ovoj očito izrazito ranjivoj populaciji. 

Prevencija samoubojstava hrvatskih branitelja 


Dosadašnji nalazi o zdravstvenom stanju hrvatskih branitelja i članova njihovih obitelji upozoravaju na 
potrebu znatno šireg i sustavnijeg pristupa problemu njihovog zdravlja, a osobito pojavi samoubojstava 
onih za koje rado govorimo da su najzaslužniji za našu slobodu i neovisnost. Zanimljivo, o prevenciji 
samoubojstava (ne samo) branitelja u Hrvatskoj i Zagrebu opširno se pisalo još davne 2001. godine. 
Tako se u zborniku pod naslovom Prevencija suicidalnosti (2001.), u članku posvećenom prevenciji 
suicida na području grada Zagreba ističe da je ,, ... provođenje sveobuhvatnog istraživanja suicidalnog 
ponašanja i njegovih prediktora jedan od osnovnih preduvjeta učinkovitosti preventivnog programa 
...“, upozorava dasu,, ... tečajevi trajne edukacije na području prevencije suicidalnog ponašanja izrazito 
(su) malobrojni ...“ kao i da ,, ...rijetki programi imaju aktivni pristup u prepoznavanju i pristupu 
bolesnicima s povećanim rizikom suicidalnog ponašanja ...“, zaključujući da ,,... uspješnost provođenja 
programa prevencije suicidalnosti uvelike ovisi o aktivnom sudjelovanju medija u njegovom 
provođenju ...“ ida ,,... s obzirom na učestalo navođenje proživljenih ratnih trauma kao rizičnog 
čimbenika suicidalnog ponašanja, neophodno je da se istraživanjem, prikupe i dodatni podaci o 
traumama proživljenim tijekom agresije protiv Republike Hrvatske.“ (Henigsberg i sur., 2001.). 
Nažalost, u proteklih petnaest godina od svega navedenog učinjeno je vrlo malo. 


U svjetskoj praksi se prevenciji suicida pristupa s nekoliko različitih aspekata. Tradicionalni, medicinski 
pristup usmjeren je primarno na psihijatrijsko liječenje osoba koje pokazuju očite suicidalne sklonosti 
(razmišljanja najave, pokušaji). U tom pogledu manje-više uspješnim pokazali su se antidepresivi, 
litijum, liječenje shizofrenije pomoću antipsihotika (clozapine) i kognitivno-bihevioralna psihoterapija. 
Problem s klasičnim medicinskim pristupom je njegova ograničenost na psihijatrijske pacijente, dok se 
među počiniteljima suicida nalazi znatno veći broj onih koji su izmakli ,,radaru“ zdravstvenog sustava. 
Javnozdravstveni pristup zato pokušava preventivno djelovati na široj razini, kroz edukativne programe 
(za liječnike opće prakse i pripadnike drugih suportivnih profesija), javnozdravstvene kampanje, 
suzbijanje alkoholizma (s obzirom na čvrstu povezanost između konzumiranja alkohola i suicidalnog 
ponašanja), osiguravanje 24-satnih telefonskih linija za osobe u krizi i akcije ograničavanja dostupnosti 
sredstava za izvršenje suicida (stroža kontrola lijekova s potencijalno fatalnim nuspojavama, 
oduzimanje oružja, postavljanje fizičkih barijera na kritičnim mjestima, npr. mostovima). U 
javnozdravstvenoj prevenciji suicida značajno mjesto zauzima i suradnja s medijima, s obzirom na 
njihovu istaknutu ulogu u oblikovanju javnog mišljenja i mogući pozitivni ali i negativni efekti na 
izraženost pojave samoubojstava. 


Publicitet koji mediji daju samoubojstvu jedan je od čimbenika koji ranjivu osobu može navesti da izvrši 
suicid, a procjenjuje se da je stupanj publiciteta koji dobiva priča o samoubojstvu proporcionalan broju 
samoubojstava koja uslijede (Koić i sur., 2006.). Mediji mogu proizvesti fenomen "kopiranog 
samoubojstva" (copycat suicide), koje se još označava terminom "Wertherov efekt". Naziv je nastao 
na temelju serije samoubojstava koja su uslijedila od 1774. godine, kada je objavljen Goetheov roman 
»Patnje mladog Werthera“ (Wasserman, 1984.). Slični slučajevi zabilježeni su u Rusiji nakon objave 
romana ,Ana Karenjina“, u New Yorku, nakon izlaska knjige ,Krajnji izlaz“ Dereka Hamphrija i 
Francuskoj nakon prijevoda objavljenog pod naslovom "Samoubojstvo, naputci za uporabu" (Mazurk i 
sur., 1993.). Novija istraživanja ovog fenomena utvrdila su da su najopasnije one priče koje dobivaju 
najveći publicitet, pojavljuju se u različitim programima, na svim TV postajama, u tiskanim medijima i 
na internetu, a detaljno opisuju smrt poznate osobe. Budući da davanje publiciteta samoubojstvu 
može kod dijela publike stvoriti ideju da je ono normalno, Svjetska zdravstvena organizacija (WHO) u 
okviru programa prevencije suicida "SUPRE" (Suicide Prevention) posebnu pozornost posvetila je 

medijskom izvješćivanju o samoubojstvima.“' Među mnogim zemljama ovom projektu 2005. godine 
pridružila se i Hrvatska izradom smjernica za medijsko izvješćivanje o samoubojstvima. U smjernicama 
je precizno naglašeno sljedeće: statističke podatke o samoubojstvima treba tumačiti pažljivo i ispravno, 
treba koristiti autentične i pouzdane izvore informacija i unatoč pritisku, pažljivo postupati sa 
spontanim komentarima, treba izbjegavati izraze poput "epidemija suicida" ili ,mjesto s najvišom 
stopom suicida na svijetu", odoljeti izvještavanju o suicidalnom ponašanju kao "razumljivom odgovoru 
na društvene i kulturne promjene ili degradacije", uporno izbjegavati senzacionalističke reportaže, 
naročito kada je riječ o poznatim osobama, reportažu svesti na najmanju moguću mjeru, izbjegavajući 
pretjerivanje, fotografije umrlog, upotrijebljenog načina i scene samoubojstva kao i detaljan opis 
načina i nabave sredstava i uvažiti da naslovi na prvoj stranici nikada nisu idealno mjesto za reportaže 
o samoubojstvima (Koić i sur., 2005.). Izvješćivanje o samoubojstvima u medijima na odgovarajući, 
točan i potencijalno pomažući način može spriječiti tragičan gubitak ljudskih života, o čemu najbolje 
svjedoči primjer Austrije u kojoj je primjena smjernica za medijsko izvješćivanje rezultirala smanjenjem 
stopa suicida za 7 % već nakon prve godine i za skoro 20 % nakon četiri godine (Etzersdorfer i Sonneck, 
1998.). 


Socijalni pristup prevenciji suicida zasniva se na provedbi mjera socijalne zaštite, od poticanja 
zapošljavanja, odgode plaćanja zajmova, otpisa dugova i financijske potpore za najsiromašnije 
društvene slojeve, uvažavajući povezanost između socioekonomskog statusa i pojave samoubojstava. 
Socijalni pristup, za razliku od medicinskog i javnozdravstvenog, snažnije ističe važnost općeg 
društvenog (političkog) angažmana i kreiranja državnih i lokalnih politika i strategija prevencije suicida. 


Polazeći od multidimenzionalne prirode suicidalnog ponašanja, Wahibeck se zalaže za cjeloviti, 
višeslojni pristup u prevenciji suicida koji uključuje elemente medicinskog, javnozdravstvenog i 
socijalnog pristupa, uvažavajući kulturne, socijalne i druge posebnosti ciljane skupine (prema Pray i 
sur., 2013.). U praksi to pretpostavlja diferencirane pristupe i preventivne programe za različite 
društvene grupe, npr. za srednjoškolce, za starije osobe, samce i druge ranjive, odnosno visoko rizične 
skupine. Na sličnom je tragu i Akcijski plan koji je za zemlje Europe izradila Svjetska zdravstvena 
organizacija, u kojem se preporuča nacionalne strategije prevencije suicida temeljiti na poštivanju 
kulturalnih razlika, uz poseban naglasak na detektiranju rizičnih i visoko rizičnih društvenih grupa.“ S 
obzirom na utvrđene znatno više stope suicida, u Hrvatskoj se kao visoko rizična subpopulacija 
nedvojbeno izdvajaju hrvatski branitelji, a vjerojatno jednako vrijedi i za članove njihovih obitelji kao i 
za ostale stradalnike Domovinskog rata.# 


Uvažavajući dosadašnje spoznaje, suvremene svjetske trendove u prevenciji samoubojstava, ali i 
posebnosti koje proizlaze iz distinktnih karakteristika ciljane skupine, ovdje će biti izložen integralni 
model prevencije suicida hrvatskih branitelja. Integralni model je višeslojan, pretpostavlja različite 
aktivnosti, uvažavajući mjere postojećeg sustava psihosocijalne i zdravstvene skrbi za hrvatske 
branitelje, donoseći prijedloge njihove nadopune kao i neke nove oblike djelovanja. 


“1 Mental and Behavioural Disorders Preventing Suicide: a Resource for Media Professionals, Department of 
Mental Health - Social Change and Mental Health - "SUPRE", WHO, Geneva, 2000. 

“* Suicide Prevention in Europe. The WHO European monitoring survey on national suicide prevention 
programmes and strategies, World Health Organization Regional Office for Europe, Copenhagen, 2002., 
http://ikiru.ncnp.go.jp/ikiru-hp/measures/suicide%20prevention%20in%20Europe(WHO).pdf 

43 O počinjenim suicidima članova obitelji hrvatskih branitelja uopće nema podataka (ne postoje statistička 
praćenja za tu kategoriju), premda je nažalost i kod njih realno očekivati povećanu incidenciju samoubojstava, 
na što upućuju rezultati obavljenih sistematskih pregleda koji otkrivaju zabrinjavajuće zdravstveno stanje 
supruga i djece branitelja. Za ostale ratne stradalnike — civilne žrtve, njihove obitelji, prognane i izbjegle također 
nema podataka niti praćenja iako su svi oni nesporno bili izloženi izrazito traumatičnim ratnim iskustvima. 

Kao što je već prije 15 godina naglašeno u domaćoj stručnoj literaturi, prva, početna razina integralnog 
modela pretpostavlja sveobuhvatno prikupljanje podataka o suicidima i suicidalnom ponašanju 
hrvatskih branitelja koji će biti podlogom za poduzimanje konkretnih preventivnih mjera. U tom 
kontekstu vrijedi razmatrati i rezultate ove istraživačke studije. Pritom, treba upozoriti da je za 
učinkovitu provedbu preventivnog programa nužno osigurati kontinuirano praćenje i prikupljanje 
podataka, uključujući empirijsku validaciju uspješnosti (dionica) pojedinih preventivnih aktivnosti. Bilo 
bi naivno očekivati da se empirijski pristup iscrpljuje provedbom samo jednog istraživanja, tim prije što 
su samoubojstva dinamičan fenomen, promjenjiv protokom vremena. Također, ne treba previdjeti da 
je primarni cilj empirijskog pristupa utvrđivanje razmjera i prediktora suicidalnog ponašanja hrvatskih 
branitelja kao i visoko rizičnih podskupina, kako bi se odredili oblici i definirali prioriteti preventivnog 
djelovanja. 


S obzirom na opće upozorenje da se nizak socioekonomski status pojavljuje kao jedan od rizičnih 
čimbenika suicidalnog ponašanja, empirijski pristup prevenciji braniteljskih suicida, pored ostalog, 
podrazumijeva dobivanje što potpunijeg odgovora na pitanje kakav je njihov aktualni status. lako se 
na prvi pogled čini kao retoričko pitanje, jer o braniteljima se svakodnevno u javnosti piše i govori, 
odgovor na njega uopće nije jednostavan. Djelomično pojašnjenje pruža Slika 38. na kojoj je izložena 
struktura branitelja prema njihovom aktualnom statusu.“ 


Slika 38. Struktura hrvatskih branitelja prema aktualnom statusu 
(31. 12. 2013.) 


radno aktivni/ u 
redovitoj 
mirovini 

72,72% 


nezaposleni 
6,19% 
umrli branitelji 
6,90% korisnici 
invalidske 
poginuli u ratu ——— korisnici NL korisnici najniže mirovine 
1,43% opskrbnine mirovine 11,55% 


1,12% 0,09% 


Kao što se može vidjeti, najveći broj hrvatskih branitelja (oko 73 %) danas su radno aktivni (manji broj 
njih su u ,civilnoj“ mirovini) i de facto ne uživaju nikakva posebna prava niti ,privilegije“.+ Prema 


4 [zvor: Izvješće o provedbi Zakona o pravima hrvatskih branitelja iz Domovinskog rata i članova njihovih obitelji 
za 2013. godinu, Vlada Republike Hrvatske, Zagreb, 2014., www.vlada.hr 

45 Prema Zakonu o pravima hrvatskih branitelja oni branitelji koji u ratu nisu stradali do mjere da bi ostvarili pravo 
na invalidski status imaju sljedeća prava: staž u dvostrukom trajanju za vrijeme sudjelovanja u ratu, pravo na 
udjele u braniteljskom Fondu (u prosjeku u visini od oko 10.000,00 kuna, što je većina odavno potrošila 
povlačenjem svojih udjela), pravo na ukop uz vojne počasti i participaciju troškova i pravo prednosti pri 

spolnoj strukturi iz vremena prvog pristupa u rat poznato je da su branitelji u najvećem broju muškarci 
(94-95 %), a kako su u rat većinom stupali u dobi između 20 i 35 godina (prosječna dob oko 31. godine) 
danas su većinom u dobi između 40 i 55 godina (prosječno 50-godišnjaci). Nema podataka (iako bi se 
mogli utvrditi) o tome koliko branitelja danas živi u ruralnim, odnosno urbanim sredinama, kakav im je 
obiteljski status, koliko djece imaju, kakva je njihova obrazovna struktura, gdje su zaposleni (javni ili 
privatni sektor, područje rada), niti kolike prihode ostvaruju. 


Nezaposlenih je oko 31.000 (6 %), a opskrbninu prima oko 5.600 (1 %) branitelja.“ Uz njih, 438 (0,09 
%) hrvatskih branitelja (u 2013. godini) korisnici su prava na najnižu mirovinu u prosječnom iznosu od 
oko 2.400,00 kuna.“ Prema kriteriju socijalne ugroženosti, nezaposleni branitelji, korisnici opskrbnine 
i najniže mirovine svakako spadaju u rizičnu skupinu potencijalnih počinitelja suicida. Nažalost, niti za 
ove skupine ne postoje detaljniji pokazatelji njihovog socio-demografskog statusa. 


Pravo na invalidsku mirovinu ostvaruje oko 58.000 hrvatskih ratnih vojnih invalida (11,5 %), a prosječna 
mjesečna invalidska mirovina u 2013. godini iznosila je oko 5.000,00 kuna. U odnosu na nezaposlene, 
korisnike opskrbnine i najniže mirovine, HRVI se ne mogu smatrati socijalno ugroženima. S druge 
strane, značajno više stope suicida HRVI u odnosu na ostale branitelje upozoravaju da je riječ o visoko 
rizičnoj skupini čija osjetljivost (najvjerojatnije) proizlazi iz njihovog invalidskog statusa. Kako pokazuju 
rezultati provedenog istraživanja, unutar HRVI-a posebno su ranjivi invalidi s višim stupnjem oštećenja 
organizma (60 do 100 %) i oni koji su u ratu bili ranjeni s naknadno pridruženom dijagnozom PTSP-a. 
Kod branitelja oboljelih od PTSP-a, prema nekim istraživanjima, osobitu pozornost zavrjeđuju oni kod 
kojih se poremećaj pojavljuje uz izražene osjećaje krivnje (Maguen, 2012.) ili u kombinaciji s velikim 
depresivnim poremećajem (Sher, 2009.). 


Uvažavajući opće empirijske spoznaje o samoubojstvima (u Hrvatskoj i svijetu), kao posebno rizične 
skupine unutar braniteljske populacije vrijedi još istaknuti: muškarce u dobi od 65 godina i više 
(Silobrčić Radić i Jelavić, 2011.), samce, razvedene i branitelje na izdržavanju zatvorskih kazni. 


Osim hrvatskih branitelja, kao skupine s potencijalno povećanim rizikom suicidalnog ponašanja 
pozornost zavrjeđuju članovi obitelji hrvatskih branitelja te civilne žrtve rata i njihove obitelji, a među 
njima posebno roditelji poginulih, obitelji branitelja oboljelih od PTSP-a, najtežih HRVI-a i obitelji 
nestalih branitelja. 


S obzirom na vrlo širok raspon i brojnost (potencijalno) rizičnih skupina, integralni model prevencije 
suicida predviđa usklađeno institucionalno i vaninstitucionalno djelovanje. Institucionalna prevencija 
suicida pretpostavlja angažman resornih ministarstava branitelja, zdravstva, policije i obrane, županija, 
gradova i vjerskih zajednica, a vaninstitucionalna medija, nevladinih, poglavito braniteljskih udruga i 
drugih relevantnih subjekata. 


Ministarstvo branitelja nositelj je Nacionalnog programa psihosocijalne i zdravstvene pomoći koja se 
hrvatskim braniteljima i stradalnicima iz Domovinskog rata organizirano nudi od 1995. godine, a od 
2014. godine proširuje i na sudionike II. svjetskog rata i povratnike iz mirovnih misija. Program je 
osmišljen tako da se provodi na cijelom području Hrvatske, na lokalnoj (županijskoj), regionalnoj i 


zapošljavanju u državnim službama i javnim ustanovama (pod jednakim uvjetima s ostalim kandidatima). Ovo 
posljednje pravo toliko se učestalo i sustavno kršilo svih proteklih godina da u stvarnosti gotovo i ne postoji.. 
(Zakon o pravima hrvatskih branitelja iz Domovinskog rata i članova njihovih obitelji — pročišćeni tekst, 2014., 
www.zakon.hr). 

“ Opskrbnina je oblik socijalne pomoći za branitelje bez ikakvih prihoda i nesposobnih za rad a isplaćuje se u 
visini od oko 1.100,00 kuna mjesečno. 

“7 Prema Zakonu ovo pravo ostvaruju oni branitelji koji su navršili 65 godina života (braniteljice 60 godina) a 
nemaju uvjete za civilnu mirovinu, odnosno nemaju dovoljan broj godina mirovinskog staža. 

nacionalnoj razini i predstavlja solidan okvir za integralni model prevencije suicida, tim prije što 
postulira konkretnu suradnju sa zdravstvenim ustanovama i koordinaciju aktivnosti s drugim državnim 
tijelima i ustanovama. Štoviše, u ranijoj verziji Programa, već u njegovom uvodnom dijelu, problem 
suicida branitelja bio je posebno istaknut, uz navođenje osnovnih epidemioloških podataka (2005.), da 
bi taj dio u recentnoj inačici iz nepoznatih razloga bio izostavljen (2014.). Na lokalnoj razini djeluju 
županijski centri za psihosocijalnu pomoć, na regionalnoj (u Osijeku, Zagrebu, Rijeci i Splitu) centri za 
psihotraumu, a u okviru KBC Zagreb nalazi se i Nacionalni centar za psihotraumu s pridruženim 
Centrom za krizna stanja. Ovaj piramidalno ustrojen sustav može, uz određene dopune, biti okosnicom 
modela prevencije suicida hrvatskih branitelja, a u njega se može integrirati i veteranske centre koji su 
trenutno u osnivanju.“ Ključne dopune koje je potrebno izvršiti odnose se na: (a) usklađivanje mjera 
socijalne potpore —(opskrbnine, jednokratne novčane potpore, poticanje zapošljavanja i 
samozapošljavanja branitelja) s aktivnostima prevencije suicida i (b) razvoj i provođenje specijaliziranih 
edukativnih programa za djelatnike u sustavu psihosocijalne pomoći na lokalnoj, regionalnoj i 
županijskoj razini, koji bi sadržajno obuhvaćali recentne spoznaje o prepoznavanju i prevenciji 
suicidalnog ponašanja kao i postupanja u kriznim situacijama.“ Osim toga, Ministarstvo branitelja 
preuzelo bi vođenje, usmjeravanje i koordinaciju svih preventivnih aktivnosti na nacionalnoj razini. 


Institucije zdravstvenog sustava u integralnom modelu pojavljuju se na svim razinama i kroz različite 
aktivnosti, od kontinuiranog praćenja i istraživanja pojave suicida, preko javnozdravstvenih akcija do 
klasičnog medicinskog (psihijatrijskog) tretmana. U okviru Hrvatskog zavoda za javno zdravstvo od 
1986. godine ustrojen je Registar izvršenih samoubojstava koji je nužno usmjeriti i na prikupljanje i 
obradu podataka o suicidima branitelja i drugih stradalnika rata kao visoko rizičnih skupina. 
Javnozdravstvene aktivnosti trebale bi uključivati edukativne programe za djelatnike u zdravstvu, 
javnozdravstvene kampanje o mjerama prevencije suicidalnog ponašanja, i osiguravanje telefonskih 
linija za osobe u krizi.“ Savjetovanje, krizne intervencije, i terapijski tretman osoba sklonih suicidalnom 
ponašanju provode se u okviru Regionalnih centara i Nacionalnog centra za psihotraumu, a njihove je 
preventivne aktivnosti potrebno uskladiti s drugim ustanovama zdravstvenog sustava zaduženim za 
zdravstvenu skrb o hrvatskim braniteljima i ratnim stradalnicima — bolnicama i ambulantama, kroz 
razmjenu informacija i stručnih mišljenja."! Ako u praksi zaživi koncept tzv. braniteljskih bolnica, jedna 
od njih mogla bi preuzeti poslove koordinacije svih aktivnosti prevencije suicida branitelja iz domene 
zdravstvenog sustava, u protivnom koordinativnu ulogu imao bi Nacionalni centar za psihotraumu KBC 
Zagreb. 


4 Prema Nacionalnom programu (2014.) veteranski centri bili bi rezidencijalno-hospicijskog tipa i omogućili bi 
zbrinjavanje ,najosjetljivijeg dijela populacije hrvatskih branitelja izvan vlastitog doma“, uz pružanje cjelovite 
zdravstvene i socijalne skrbi. 

“ U Ministarstvu branitelja svojedobno je izrađen Protokol postupanja u kriznim situacijama (2004.) koji sadrži 
osnovne naputke za postupanje (i) u suicidalnim krizama s kojim je nužno upoznati sve djelatnike u sustavu 
psihosocijalne pomoći. Također, vrijedi pozdraviti inicijativu za osmišljavanjem i organiziranjem sustava 
,certificiranja osoba koje su završile programe izobrazbe i osposobljavanja za rad s veteranskom populacijom te 
za one osobe koje imaju dugo iskustvo rada s navedenom populacijom, bilo kroz rad centara za psihosocijalnu 
pomoć u županijskim centrima bilo kroz rad regionalnih centara za psihotraumu“ (Nacionalni program, 2014., str. 
26). 

5% Danas je u Hrvatskoj otvorena samo jedna 24-satna telefonska linija pri Centru za krizna stanja KBC Zagreb. 

51 Prema Nacionalnom programu (2014.) u okviru Nacionalnog centra Klinike za psihijatriju KBC Zagreb djeluju 
Klinički odjel s dnevnom bolnicom koji omogućuje ,,... pružanje psihijatrijske pomoći s posebnim naglaskom na 
pomoć u prevenciji samoubojstava hrvatskih branitelja, uključivanjem korisnika u različite terapijske programe“ 
(str. 25) i Centar za krizna stanja u kojem je osobama u stanju akutne psihičke krize dostupna stručna pomoć 
tijekom 24 sata telefonom, uz osigurano cjelodnevno dežurstvo liječnika psihijatra. 

Ministarstvo unutarnjih poslova kontinuirano statistički prati pojavu samoubojstava branitelja na 
temelju policijskih očevida, ima educirane stručnjake za krizne intervencije i vođenje razgovora s 
osobama u akutnoj (suicidalnoj) krizi i provodi periodične akcije povrata oružja zaostalog iz rata. 
Također, policija ima stalno otvorenu telefonsku liniju (192) na kojoj se može potražiti pomoć u slučaju 
opaženog suicidalnog ponašanja. Prema integralnom modelu policijske očevide trebalo bi proširiti 
provođenjem psiholoških autopsija u cilju pouzdanijeg utvrđivanja motiva počinitelja. Psihoautopsije 
se mogu provoditi u suradnji s educiranim stručnjacima ministarstva branitelja i zdravstvenog sustava, 
prema metodologiji koja je u Hrvatskoj razvijena još tijekom Domovinskog rata i bila u primjeni u 
Oružanim snagama RH od 1993. godine (Komar i suradnici, 2007.).* lako je postupak psiholoških 
autopsija relativno zahtjevan, njime je moguće prikupiti podatke koji mogu biti od koristi u 
poduzimanju budućih preventivnih napora, a ima i utješnu vrijednost za članove obitelji jer posredno 
upućuje poruke brižnosti i suosjećajnosti. 


S obzirom na to da najveći broj hrvatskih branitelja pripada kategoriji razvojačenih vojnika koji, 
neovisno o dugogodišnjem postojanju ministarstva branitelja, i dalje osjećaju stanovitu privrženost 
Hrvatskoj vojsci, bilo bi pogrešno previdjeti ulogu i značaj ministarstva obrane u integralnom modelu 
prevencije suicida. K tome, u početnom razdoblju (od 1992. do 1998. godine) cjelokupan sustav skrbi 
za stradale u ratu razvijao se u okviru ministarstva obrane, to ministarstvo posjeduje evidencije svih 
aktivnih sudionika Domovinskog rata, uz detaljnije podatke o ratnom putu pojedinih postrojbi i ratnim 
operacijama. U sustavu obrane još uvijek se nalazi značajan broj aktivnih dočasnika i časnika koji su i 
sami hrvatski branitelji i u očima razvojačenih imaju ugled i autoritet ratnih zapovjednika, što im otvara 
mogućnost participiranja u određenim preventivnim aktivnostima (npr. javni nastupi o prevenciji 
suicida, sudjelovanje u pregovorima u kriznim situacijama). Osim toga, s obzirom na specifičnosti 
vojnog poziva i angažiranost pripadnika oružanih snaga u međunarodnim vojnim misijama, vojni sustav 
može koristiti, ali i dopunjavati programske aktivnosti prevencije suicida za vlastite potrebe. 


Županije i gradovi u integralnom modelu sudjeluju podupirući aktivnosti županijskih i regionalnih 
centara za psihosocijalnu pomoć i psihotraumu, ali i razvijanjem vlastitih preventivnih programa i 
mjera, sukladno specifičnostima pojedine sredine. Kao što je potvrđeno i ovom studijom, u Hrvatskoj 
su zamjetne značajne regionalne razlike u izraženosti pojave samoubojstva. Kao najveći grad, s 
najvećim brojem sudionika Domovinskog rata Zagreb bilježi i najveći broj samoubojstava branitelja od 
1991. godine do danas (Slika 14.). Istovremeno, grad Zagreb ima vlastiti Ured za branitelje u okviru 
kojeg, pored ostalog, djeluju Savjetovalište za hrvatske branitelje grada Zagreba i članove njihovih 
obitelji i Savjetovalište za supruge i djecu hrvatskih branitelja oboljelih od PTSP-a. Pojačana skrb koju 
Zagreb posvećuje hrvatskim braniteljima, u kombinaciji s mjerama na nacionalnoj razini, zaslužni su za 
relativno niske prosječne stope suicida branitelja. Utoliko, model skrbi za hrvatske branitelje razvijen 
u gradu Zagrebu može poslužiti kao uzor drugim hrvatskim gradovima i županijama. 


Prema prosječnim godišnjim stopama samoubojstava branitelja na istaknutom prvom mjestu nalazi se 
Bjelovarsko-bilogorska županija, a iza nje slijede Varaždinska, Ličko-senjska, Požeško-slavonska i 
Krapinsko-zagorska županija (Slika 15.). Za očekivati je od ovih županija intenzivnije poduzimanje 
postojećih preventivnih mjera, ali i poduzimanje dodatnih napora i aktivnosti koje bi bile prilagođene 
i provodile se na mikrorazini lokalnih zajednica (manjih gradova, općina i sela). 


S obzirom na dosljedna stajališta svih svjetskih religija o univerzalnoj vrijednosti ljudskog života, kao i 
s obzirom na činjenicu da se najveći broj hrvatskih građana (i branitelja) izjašnjavaju kao vjernici, nužno 


52 Psihoautopsije u Hrvatskoj vojsci provođene su primarno da bi se utvrdilo je li počinjeni suicid posljedica 
traumatskih iskustava proživljenih u ratu, u kojem je slučaju obitelj počinitelja dobivala prava jednaka pravima 
obitelji poginulog branitelja. 

je u integralnom pristupu prevencije suicida uključiti predstavnike svih vjerskih zajednica, osobito 
predstavnike najveće, Katoličke Crkve. Utemeljenost institucionalnog uključivanja crkve u programe 
prevencije suicida proizlazi i iz znanstveno višestruko potvrđenog pozitivnog odnosa između vjere i 
zdravlja. U pogledu psihičkog zdravlja utvrđena je pozitivna povezanost između vjere i optimizma, 
nade, sreće, smisla i svrhe, samopoštovanja, osjećaja kontrole, socijale podrške, bračne stabilnosti, a 
negativna između vjere i anksioznosti, depresije, zloporabe droga i suicidalnosti. Vjera ima pozitivan 
utjecaj na odabir zdravih stilova života (manje pušenja, više tjelovježbe i zdrave prehrane), utječe na 
sprječavanje niza tjelesnih oboljenja (bolesti srca i krvožilnog sustava, povišeni krvni tlak, 
cerebrovaskularne bolesti, imunološki i endokrinološki sustav, Alzheimerova bolest i demencija, 
kancerogena oboljenja) i u konačnici produžuje životni vijek (Koenig, 2012.) 


Katolička Crkva ionako već duže vrijeme provodi programe duhovnih vježbi i organizira hodočašća za 
hrvatske branitelje i članove njihovih obitelji. Navedene aktivnosti Katoličke Crkve kao i drugih vjerskih 
zajednica relativno je lako uklopiti u integralni model prevencije suicida. S obzirom na ugled koji uživa 
u braniteljskoj populaciji, za nositelja preventivnih aktivnosti Katoličke Crkve čini se opravdanim 
predložiti Vojni ordinarijat u Republici Hrvatskoj. 


Potreba za vaninstitucionalnom potporom u prevenciji suicida branitelja proizlazi iz najmanje dva 
razloga. Prvo, dosadašnja iskustva pokazala su da se ovaj problem ne može rješavati samo 
institucionalno. Osim manjkavosti postojećeg sustava ukupne psihosocijalne i zdravstvene skrbi za 
sudionike i stradalnike iz Domovinskog rata, treba priznati da problem suicida opsegom nadilazi 
kadrovske potencijale kojima raspolažu domaće institucije. Jednostavno, broj stručnjaka koji bi mogli 
pružiti adekvatnu psihosocijalnu potporu je (pre)mali, a broj branitelja (i drugih ratnih stradalnika) 
sklonih suicidalnom ponašanju je (pre)velik. I drugo, rezultati ove studije upozoravaju da se, ako ne 
dođe do radikalnog pomaka u prevenciji, narednih godina i desetljeća može očekivati daljnji porast 
braniteljskih samoubojstva, što zbog prirodnog starenja ove populacije, što zbog propusta nečinjenja. 


Kako bi se premostilo ove probleme, integralni model predviđa uvođenje edukativnih programa za 
široki krug branitelja, ratnih stradalnika i članova njihovih obitelji. Edukacija bi bila usmjerena na 
prepoznavanje i rano sprječavanje suicidalnog ponašanja te upoznavanje s mehanizmima i oblicima 
samopomoći i poticanje na preuzimanje aktivne uloge u procesu rane prevencije i oporavka. U prvoj 
fazi provela bi se edukacija edukatora, a u drugoj fazi predviđena je edukacija što većeg broja 
pripadnika braniteljske (i stradalničke populacije) i članova njihovih obitelji. U prvoj fazi polaznici bi bili 
stručnjaci s iskustvom u pružanju psihosocijalne pomoći i zainteresirani javnozdravstveni djelatnici, dok 
bi u drugoj fazi polaznici bili prije svega oni branitelji i članovi obitelji koji mogu i žele pružiti 
neposrednu, prvu psihološku pomoć braniteljima u suicidalnoj krizi, od prepoznavanja suicidalnih 
namjera i utješnog razgovora do upućivanja na stručnu pomoć koju osiguravaju institucije i ustanove 
lokalne, regionalne i nacionalne razine. Prema tome, u drugoj fazi edukacija ne bi bila usmjerena 
(samo) na branitelje sklone suicidalnom razmišljanju i/ili ponašanju, već na osobe iz njihovog 
primarnog socijalnog okružja. Izvođenje edukativnih programa bilo bi prilagođeno specifičnim 
obilježjima publike (izobrazba, dob, spol, ratno, radno i životno iskustvo) i odvijalo bi se u formi 
interaktivnih radionica, uz navođenje konkretnih primjera i poticanje razgovora sa sudionicima. 
Sadržajno, programi bi obuhvaćali sljedeće teme: stres i ratni (traumatski) stres, posljedice izloženosti 
stresu, načini suočavanja sa stresorima, PTSP, pojava samoubojstva, činjenice i zablude o 
samoubojstvu, mogući uzroci samoubojstava, znakovi prepoznavanja suicidalnog ponašanja, 
ponašanje prema osobi u suicidalnoj krizi (što činiti, što ne činiti), vođenje razgovora, upućivanje na 
stručnu pomoć. 


Provođenje edukativnih programa pretpostavlja angažman manjeg broja domaćih stručnjaka iz 
područja suicidologije i braniteljskih udruga. Prvi bi imali zadaću edukacije edukatora (prva faza), a 

drugi animacije članstva i organizacije edukativnih radionica za svoje članove (druga faza). U manjem 
opsegu edukativni program počeo se ove godine provoditi u gradu Zagrebu i, sudeći po reakcijama 
polaznika, prvi dojmovi su vrlo pozitivni.?? 


Integralni pristup podrazumijeva organizaciju aktivnosti koje će pridonijeti senzibiliziranju i dobivanju 
potpore od strane šire društvene zajednice. U tom cilju poželjno je osigurati primjereno medijsko 
praćenje i organizaciju okruglih stolova i/ili javnih tribina. U pogledu uloge medija vrijedi istaknuti da 
je ključni element uspjeha svakog preventivnog programa adekvatna distribucija pouzdanih 
informacija kojom se podiže razina svijesti pojedinaca i društva. 


Na kraju, nužno je naglasiti: odnos hrvatskog društva prema braniteljima mora se promijeniti, od 
etiketiranja, omalovažavanja, prozivanja i političke instrumentalizacije do uviđanja da je riječ o izrazito 
ranjivoj društvenoj skupini. Činjenice koje govore da branitelji obolijevaju znatno češće od niza 
malignih bolesti, umiru u znatno ranijoj životnoj dobi i znatno su skloniji izlaz iz životnih problema tražiti 
dižući ruku na sebe, potvrđuju ovakvo stajalište. Zato integralni pristup podrazumijeva niz aktivnosti 
koje će pridonijeti boljem razumijevanju i senzibiliziranju javnosti za probleme s kojima se danas 
suočavaju hrvatski branitelji i njihove obitelji. U tom cilju predviđeno je organiziranje okruglih stolova 
i/ili javnih tribina uz primjereno medijsko praćenje ove osjetljive teme o kojoj se mora javno 
progovoriti. Jer prešućivanje, ignoriranje ili podcjenjivanje težine ovog problema neizbježno će dovesti 
do njegovog narastanja. Sa stajališta prava na život kao osnovne ljudske vrednote, s obzirom na 
moralnu obvezu prema onima koji su najzaslužniji za njenu slobodu i neovisnost, ali i zbog vlastite 
budućnosti Hrvatska si to ne smije dopustiti. 


O tome svjedoče gotovo proročanske riječi ratnog zapovjednika, načelnika Glavnog stožera Hrvatske 
vojske, generala Janka Bobetka iz 1994. godine: ,,Na odnosu prema ratnicima hrvatske domovine, 
prema ljudima koji su dali svoje živote, prema ljudima koji će ih dati, Hrvatska polaže povijesni ispit 
sama pred sobom, tu Hrvatska prolazi ili dobiva negativnu ocjenu. Iz tih razloga, vi morate stvarati 
organizacije koje će štititi dostojanstvo, materijalnu situaciju i sve ono što će u krajnjoj liniji glasiti: 
ponosan sam na svoga oca koji je pao jer zemlja u kojoj živim vodi računa o dostojanstvu moga oca, 
vodi računa o dostojanstvu mene.“"* 


53 U okviru Integralnog pristupa poboljšanju zdravlja i prevenciji samoubojstava hrvatskih branitelja i članova 
njihovih obitelji koji provodi Gradski ured za branitelje u ovoj godini održane su radionice za oko 100 polaznika, 
hrvatskih branitelja i članova njihovih obitelji (supruga, djece i roditelja). 
54 Prjsjetimo se: govor Janka Bobetka 1994. godine, www.braniteljski.hr. 

